स्वतंत्र भारत के झांकी : भाग – 21 (भारत पाकिस्तान युद्ध 1971 – ‘ब’)\nFebruary 13, 2021 June 11, 2017 by Gaurav Singh\nअध्याय –3“भारत के पडोसी देशन से युद्ध – 7”\n1971 : भारत पाकिस्तान युद्ध – ‘ब’\nअभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा जहाँ सम्बंधित युद्ध के बारें में भी चर्चा भईल रहे| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा|\nओकरा बाद तीसरा अध्याय शुरू भईल जवन भारत के पडोसी देशन के साथे जतना युद्ध भईल बा ओकरा बारें में विस्तार से चर्चा हो रहल बा| एह अध्याय के पहिला अंक में भारत पकिस्तान के पहिला युद्ध 1947 के बात हो चुकल बा| ओकरा बाद दूसरा आ तीसरा अंक में भारत चाइना युद्ध 1962 के बारें में बतकही भईल| चौथा अउरी पांचवां अंक में भारत पाकिस्तान के दूसरा युद्ध 1965 के बारे में चर्चा हो चुकल बा| पिछला अंक में भारत बनाम पाकिस्तान के तीसरा युद्ध यानि कि 1971 के पृष्ठभूमि के बारे में चर्चा भईल रहे| आगे के बात एह अंक में होई|\n1971 में ही इंदिरा गाँधी चुनाव जीत के प्रधानमंत्री बनल रही| उनकर पक्ष एह प इहे रहे कि शरणार्थी आवे से भारत अउरी मुश्किल में पड जाई| उनकर कहनाम रहे कि भारत में रहे के ना त जगह बा, नाही संसाधन| अइसना में शरणार्थी लोग के आईला से पूरा ध्यान ओने शिफ्ट हो जाई अउरी एहिजा के आम लोगन के समस्या अछूता रह जाई| एह में कोई के भला ना होई| एकर हल ढूंढे के पड़ी| 25 अप्रैल 1971 के इंदिरा गाँधी कैबिनेट के मीटिंग बोलईली| ओह में ख़ास बात इ रहे कि थलसेना के प्रमुख मानिक शॉ भी शामिल रहन| भारत के प्रधान मंत्री इन्दिरा गांधी सेनाध्यक्ष सैम मानेकशॉ से भारत के पाकिस्तान से युद्ध करे के तइयारी के बारे में चर्चा कईली| सैम मानेकशॉ एह युद्ध खातिर दू गो कारण से असहमति जतईले रहन| पहिला त इ कि पूर्वी पाकिस्तान क्षेत्र में मॉनसून के आवे के समय रहे| एह मौसम में नदी भी समुन्द्र के रूप लेला| अइसना में हमला कईल आसान ना होला| दूसरा, सेना के टैंकन के सुधार काम प्रगति प रहे|\nउहाँ के कहनाम रहे कि सारा सैनिकन के युद्ध खातिर तईयार करे आ एकत्र करे में कम से कम एक महिना के समय लागी| उहाँ के असमर्थता के कारन आपन त्यागपत्रो प्रस्तुत कर देले रहन, जवना के श्रीमती गांधी अस्वीकार कईले रही| कुछ शर्त प उहाँ के इंदिरा गांधी से एह युद्ध में जीत के आश्वासन भी देले रहन| जवना के इंदिरा गाँधी मनले रही| असल में इन्दिरा गांधी जल्दबाजी में कईल गईल सैन्य कार्यवाही के दुष्परिणाम से बढ़िया से अवगत रही, लेकिन उनकर उद्देश्य इ रहे कि उ एह प सेना के विचार जान सकस, जवना से उ अपना मंत्रिमण्डल के सहकर्मियन के तीत उत्तर दे सकस आ जन समुदाय के भी शांत कर सकस|\nसेना के युद्ध के तईयारी करे के अधिकारिक आदेश मिल चुकल रहे| लेकिन युद्ध के शुरुआत के करी अभी तय ना रहे| ओहिजे दोसरा तरफ पूर्वी पाकिस्तान में पश्चिमी पाकिस्तान के खिलाफ गुस्सा सुनगत रहे| एह गुस्सा के असल चेहरा शेख मुजीबुर्रहमान रहन| शेख के अतना बरियार समर्थन रहे कि उनका के पूर्वी पाकिस्तान में बंगबधू के नाम से जानल जात रहे| एही चलते कव बे उहाँ के जेल जाए के परल रहे|\nओहिजे पश्चिमी पाकिस्तान में भी राजनितिक उठा-पटक चरम प रहे जवना के चर्चा पिछला अंक में हो चुकल बा| चुनावी परिणाम के अनुसार शेख मुजीबुर्रहमान के पाकिस्तान के प्रधानमंत्री बने के चाहत रहे लेकिन याहया खान आ जुल्फिकार भुट्टो के बिल्कुल इ बात नेटी से निचे ना उतरत रहे| आन्दोलन भईल आ आन्दोलन दबावे खातिर बड पैमाना प नरसंहार भईल| पूर्वी पाकिस्तान के लोग भाग के आके भारत में शरण लेवे लागल| उ खुद राहत शिविर के दौरा कईली आ मदद करे के आश्वासन दिहली| उ रेडियो प्रसारण के जरिए शरणार्थी लोगन के अन्याय आ अत्याचार के खिलाफ लडे खातिर आवाहन कईली|\nलेकिन अइसन बिल्कुल ना रहे कि उ जबरन पाकिस्तान के मामला में हस्तक्षेप कईल चाहत रही| एकर प्रमाण उहाँ के भाषण में मिलेला जवन पार्लियामेंट में देले रहीं| ओह भाषण में श्रीमती गाँधी अपना तर्क से साबित कईली कि ओह घरी जवन स्तिथि रहे उ खाली पाकिस्तान ना बल्कि भारत के आंतरिक समस्या बन चुकल रहे| उहाँ के तर्क रहे कि भारत के स्तिथि बहुत अच्छा ना रहे एकरा ऊपर शरणार्थीयन के आईला से भारत के अर्थव्यवस्था अउरी सामाजिक वातावरण कमजोर हो गईल रहे| भारतीय खजाना प 300 करोड़ के अतरिक्त भार बढ़ गईल रहे|\nउहाँ के समझ रहे कि लाखों शरणार्थियन के भारत में शरण देवे से कहीं बेहतर बा कि पाकिस्तान के विरुद्ध युद्ध करके एह संघर्ष के विराम देवल जाव| एकरा खातिर श्रीमती इंदिरा गाँधी अंतराष्ट्रीय स्तर प एह मुद्दा के उठवली| विश्व के अलग अलग देश के लीडर लोगन के मिल के दबाव बनावे के कोशिश कईली| लेकिन हमेशा लेखा अमेरिका एक बे फिर भारत के बजाए पाकिस्तान के पक्ष में खड़ा नजर आइल| इंदिरा एकरा से नाराज रही| ओकरा कुछ एक दिन बादे अमेरिका के सुरक्षा सलाहकार हेनरी किसिंजर भारत अइले| इंदिरा गाँधी के एगो गहिराह सन्देश देवे के सुनहरा मौका मिल गईल|\nSee also स्वतंत्र भारत के झांकी: भाग – 29\nइंदिरा गाँधी अगिला दिन ब्रेकफास्ट टेबल हेनरी के अलावां आर्मी चीफ सैम मानेकशॉ के भी बोलवली| सैम मानेकशॉ के निमंत्रण देवत समय इंदिरा गाँधी उहाँ से निहोरा कईले रही कि उ आर्मी यूनिफार्म में आवस| इ बात श्री शॉ के ओह घरी समझ में आ आइल लेकिन नास्ता के दौरान उनका बुझाइल कि काहे यूनिफार्म में बोलावले रही| नास्ता के वक्त सुरक्षा सलाहकार से एह विषय प चर्चा कईले| एह चर्चा में उ एगो संदेश देली कि अमेरिका हस्तक्षेप करे ना त आर्मी एक्शन लेवे खातिर तईयार बिया|\nअमेरिका एह से भारत के खिलाफ रहे काहे कि ओह समय अमेरिका चाइना से नजदीकी बढ़ावे के फेरा में रहे आ पाकिस्तान के ओह में ख़ास जरूरत रहे| इंदिरा गाँधी के इ एक्शन बेहद प्रभावशाली रहे जवना के अमेरिका बिल्कुल कल्पना भी ना कईले रहे| श्रीमती गाँधी सोवियत रूस के यात्रा प गईली| दुनो देश (सोवियत यूनियन आ भारत) के बीच सुरक्षा के लेके समझौता भईल आ एक दूसरा से मदद करे के आश्वासन दिहल गईल| पाकिस्तान पर कार्यवाई करे खातिर दुनो तरफ से अटैक करे के काम चलत रहे| एक दने डिप्लोमेटिक स्तर प इंदिरा गाँधी बहरी से घेरे के प्लान बनावत रही आ दोसरा दने मानिक शॉ पाकिस्तान के भीतर से घेरे के प्लान बनावत रहले|\nसैम मानेकशॉ कलकाता के पूर्वी आर्मी कमान के चीफ के नोट भेजले जवना में उहाँ के आदेश देनी कि पूर्वी पाकिस्तान के लोगन के संगठित कईल जाव, मिलिट्री ट्रेनिंग देवल जाव, हथियार प्रदान कईल जाव जवना से पाकिस्तान के सेना अन्दुरुनी मामला में ही अझुराइल रहो| आर्डर मिलते काम शुरू हो गईल| एकर जिम्मेदारी ब्रिगेडियर सुजान सिंह के देवल गईल| सुजान सिंह फ्रंटियर सेना के प्रमुख रहन जवना के एस्टाब्लिश्मेंट 22 भी कहल जाला| सेना के एह टुकड़ी के बेहद सीक्रेट अभियान में लगावल जाला| एकर कमान गुप्तचर एजेंसी रॉ के हाथ में होला|\nआदेश मिलते ब्रिगेडियर सुजान सिंह के नेतृत्व में बांग्ला लईकन के भर्ती आ ट्रेनिंग शुरू गईल| एहिजे ‘मुक्ति बहिनी’ के नीवं पडल| एकरा खातिर भारत में कैंप लगाके के प्रशिक्षण देवल गईल| एकर काम जोरोशोर प भईल| एह योजना के अनुसार हर महिना 20 हजार छापामार तईयार करे के योजना रहे| एह अभियान में खाली पूर्वी पाकिस्तान के आम युवा लईका ही ना बल्कि बांग्लादेश राइफल के पुलिस जवान आ पाकिस्तान आर्मी के एगो हिस्सा जवन पूर्वी पाकिस्तान में रहे उ लोग भी शामिल हो गईल रहे| पूर्वी पाकिस्तान में एगो माहौल बनल आ एगो बल तईयार भईल जवन पश्चिमी पाकिस्तान के अत्याचार के करारा जवाब दे सके| एह में पुलिस, पैरा मिलिट्री फ़ोर्स, ईस्ट बंगाल रेजिमेंट, पूर्वी पाकिस्तान राइफल के बंगाली सैनिक आदि शामिल रहन| इ लोग पश्चिमी पाकिस्तान के खिलाफ बगावत करके खुद के आजाद घोषित करे लागल रहे| अब लड़ाई खातिर एगो संगठित जमीन मिल गईल रहे| एह से जवन एकतरफा नरसंहार लड़ाई के रूप में पश्चिमी पाकिस्तान द्वारा आम जनता प कईल जात रहे अब ओकरा एगो ‘मुक्ति वाहिनी’ नाम के संगठन से चुनौती मिल गईल रहे|\nअब लड़ाई मुक्ति वाहिनी बनाम पश्चिमी पाकिस्तान के सेना हो गईल रहे| पश्चिमी पाकिस्तान पूर्वी पाकिस्तान के कद्दावर नेता जेकरा के बगबंधू के नाम से जानत रहे ओह शेख मुजीबुर्रहमान के खिलाफ अंदरूनी केस चलावे के निर्णय लेलस| ओहिजे दोसरा दने इंदिरा गाँधी शेख के जेल से आजाद करवावे के वादा कईले रही| धीरे धीरे देश लड़ाई दने रुख करे लागल रहे| ना त शरणार्थी आवे के प्रक्रिया में कमी आवत रहे अउरी नाही पश्चिमी पाकिस्तान के नकारात्मक रवैया| एकरा बावजूद इंदिरा गाँधी एह सब के संभाले के कोशिश कईली| पाकिस्तान के आरोप इ रहे कि भारत पाकिस्तान के आंतरिक मामला में हस्तक्षेप करत रहे|\nएकरा उलट इंदिरा गाँधी समस्त विश्व के सामने भारत के सही पक्ष रखे के कोशिश कईली| बहुत सारा देश भारत के आर्थिक मदद देवे के वादा कईलस लेकिन पाकिस्तान के असल मुद्दा प चुप लउकल| इंदिरा गाँधी के सब्र के बांध टूटल जात रहे| मानसून भी ख़त्म होखे आ चुकल रहे जवना कारण अप्रील में सैम मानिक शॉ युद्ध के खिलाफ रहे| रह रह के पाकिस्तान चीन आ अमेरिका के बल प लड़ाई करे खातिर ललकारे लागल रहे….\nएह ललकार प भारत के सेना कईसे प्रतिक्रिया देलस आ पूर्वी पाकिस्तान के आजाद करा के बांग्लादेश बनईलस, एकर चर्चा अगिला एतवार के|


विहिप के प्रतिनिधि अखिलेश यादव से भेंट क के राममंदिर बनवावे के गोहार लगवलें – टटका खबर\nकाल्हु विश्व हिन्दू परिषद के संरक्षक अशोक सिंघल का नेतृत्व में एगो प्रतिनिधिमंडल मुख्यमंत्री अखिलेश यादव से भेंट कइलस आ उनुका से अयोध्या में होखे जात 84 कोसी परिक्रमा खातिर सहयोग मँगलसि. मुख्यमंत्री के एगो ज्ञापनो दिहल गइल. बाद में लोग मुलायमो सिंह से भेंट कइल आ उनुका से अपना असर के इस्तेमाल करत मुस्लिम समुदाय के राममंदिर बनवावे ला मनावसु.\nTags: मुलायम सिंह, राम मंदिर, विश्व हिन्दू परिषद


भोजपुरी में पढें- रेणु प अपना साहित्य खातिर हमेशा याद रहब डॉ. भरत यायावर: रांची.हिन्दी के प्रसिद्ध कवि, साहित्यकार आ आलोचक डॉक्टर भारत यायावर के दाह संस्कार आज फजीरे हजारीबाग के खिरगांव के मुक्तिधाम में हो गईल. येह मौका पर साहित्यकार, कवि सहित ढेर लोग आईल रहन. एक दिन पहिले शुख के दुपहरिया में लगभग दू बजे ऊंहा के ओहिजा चल गईनी, जहां से लौटल संभव नइखे. कुछ दिन से उनकर तबीयत खराब चलत रहे. उमीर 67 बरिस रहे. ऊंहा के विनोबा भावे विश्वविद्यालय (हजारीबाग) के हिंदी विभाग में प्रोफेसर रहीं. हाले में रिटायर भईल रहीं. भारत जी अलगे अंदाज के रचनाकार रहीं. ऊंहा के लगातार साहितिक यात्रा करत रहीं. देशभके लाइब्रेरी खाक छान के रख देले रहीं. काम करे के जुनून रहे. ईहे कारण रहे कि हजारीबाग जईसन छोट शहर के देशभर में पहचान ऊंहा के दियवले रहीं.\nआपन नाम के अनुकूल काम करे वाला भारत यायावर महान कथाकार फणीश्वरनाथ रेणु और आचार्य महावीर प्रसाद द्विवेदी के साहित्य पर सालों-साल काम कइले रहीं. अगर ऊंहा के शोध सामने ना आईल रहित त रेणु जी के कतने चीज लोगों के सामने ना आवे सकित. सांच कहल जाओ तो फणीश्वरनाथ रेणु के दुर्लभ कृति के दुनिया के सामने लावे में डॉ. यायावर के बड़ भूमिका रहल बा. ना त रेणु जी के कतने दुर्लभ रचना कोई ना पढ़े सकित. उनका साथे ऊंहा के आचार्य महावीर प्रसाद द्विवेदी जी प भी बहुते गंभीरता से शोध कईले रहीं आ उनकर रचना के संकलन कईले रहीं. फणीश्वरनाथ रेणु प यायावर जी दूगो किताब लिखले बानीं. पहिला, रेणुः एक जीवनी और दोसर रेणु की तलाश. ई दुनो किताब हाले में सेतु प्रकाशन छपले रहे. ऐकरा अलावा ऊंहा के रेणु जी के साहित्य प एक-आध दर्जन से जादे आलोचनात्मक किताब लिखले बानीं. महावीर प्रसाद द्विवेदी और रेणु पर कईल उनकर काम हमेशा ईयाद करल जात रही. रेणु जी प त ऊंहा के काम अभियो चलते रहे, लेकिन अब पूरा ना होखे सकी.\nडॉ. भारत यायावर सोशल मीडिया प भी बहुते सक्रिय रहत रहीं. आपन निधन से एक दिन पहिले जादे बेमार होखला के खबर भी अपनही से देले रहीं. ऐकरा बाद तबीयत में सुधार के जानकारी भी देले रहीं. वरिष्ठ पत्रकार रवींद्र त्रिपाठी कहे लगनी कि भारत यायावर के मरनी के खबर सुनके मन धक से रह गईल. हिन्दी के एगो बहुत बड़ पुरोधा चल गइलन. यायावर जी लेखा आस्था से हिन्दी के लेखक लोगन पर शोध करे वाला बहुत कम लोग बांचल बाड़न. त्रिपाठी जी बड़ा अफसोस से बतावे लगनी कि यायावर जी के लिखल रेणु के जीवनी शानदार बड़ुए. ओकर पहिला खंड अभी छपल बा. पिछला एतवार के एक पुस्तक 15 मिनट कार्यक्रम में ओकरे पर बोलल रहीं. लोग के बहुते पसंद आइल रहे. कार्यक्रम के बाद यायावर जी के संदेश आइल रहे. कार्यक्रम उनका भी बहुते पसंद पड़ल रहे. रवींद्र त्रिपाठी कहे लगलन कि भारत यायावर के अध्ययन अरू शोध के हम कायल बानी, आ हरदम रहब.\nडॉ. यायावर के निधन के बाद पत्रकार संजय कृष्ण कहे लगलन कि रेणु जी के ना जाने कतने छवि यायावर जी के भीतर रहे. जबे कुछो लिखत रहन त हमेशा अलगे अंदाज में रेणु जी के परोसत रहन. रेणु जी के जीवनी के दूसरा खंड बजार में आवे वाला रहे, लेकिन ई जानकारी नईखे कि दोसरका खंड अभी पूरो भईल बा कि ना. संजय कृष्ण कहे लगलन कि ऊंहा के एगो अरू महत्वपूर्ण काम इयाद आव ता. राधाकृष्ण पर एगो उपन्यास के संपादन भी ऊंहा के कईले रहीं.


Rajeev Mishra "राजीव भोजपुरिया"'s Page - JaiBhojpuri.com\nRajeev Mishra "राजीव भोजपुरिया"\nMaleFaridabadIndia Like9members like this\nBlog Posts (39)Discussions (468)EventsGroups (10)Photos (110)Photo Albums (2)Videos (4) Rajeev Mishra "राजीव भोजपुरिया"'s Likes Rajeev Mishra "राजीव भोजपुरिया"'s Friends\nView All Rajeev Mishra "राजीव भोजपुरिया"'s Groups\nRajeev Mishra "राजीव भोजपुरिया"'s Discussions\n०५ दिसम्बर २०१० महेंदर इंटर कॉलेज जीरादेई सिवान भोजपुरी स्वाभिमान सम्मेलन ! पूर्ण विवरण (एगो प्रयाश )\nStarted this discussion. Last reply by Ashutosh Ranjan Dec 15, 2010.9Replies\n०५ दिसम्बर २०१० महेंदर इंटर कॉलेज जीरादेई सिवान भोजपुरी स्वाभिमान सम्मेलन ! एह दिन के कभी भी हम आ जे केहू ओहिजा उपस्थित रहे केहू भी अपना जिनगी में भुला ना सकी हम रौया सब के ओहिजा के आँखों देखी हाल…ContinueTags: पूर्ण, !, सम्मेलन, विवरण, (एगो केकर गलती ?\nStarted this discussion. Last reply by Rajesh kumar singh Jun 26, 2010. 8 Replies\nबचपन से आज तक ना जाने कतना हाली इ हिरदय विदारक बात हमरा जीवन में सुने में आइल कि नाव डूबला से अतन जान गइल , पाहिले अतना मिदा तेज ना रहे पर आज मीडिया के चलते इ बात देल्ही के अखबार में में न्यूज़ बनके…ContinueTags: ?, गलती, केकर महंगाई !\nStarted this discussion. Last reply by शशि कुमार सिंह (SHASHI) Apr 22, 2010.5Replies\nbhojpuri pariwar ke sabhi sadasya ke pranam,aaj sabh kehu mahngai ke naam pe duhai det ba lkin kehu sochat ba ki mahngai ke karan ka ba kuch vichar humra maan main uthela okra ke ahija likhatani raua…ContinueTags: जय, भोजपुरी, महंगाई, mahangai View All\nRajeev Mishra "राजीव भोजपुरिया"'s Page\nBrij Kishor Tiwari liked Rajeev Mishra "राजीव भोजपुरिया"'s blog post हावा के तनी रुख बदल दियाउ....6 hours agoRajeev Mishra "राजीव भोजपुरिया" liked Vratraj Dubey 'Vikal''s blog post करुनाकर रमायन : अयोध्या काण्ड (९ वाँ किस्त)21 hours agoRajeev Mishra "राजीव भोजपुरिया" liked नबीन भोजपुरिया ( NB )'s blog post " भोजपुरी भाषा आ एकर बोली "21 hours agoनबीन भोजपुरिया ( NB ) commented on Rajeev Mishra "राजीव भोजपुरिया"'s blog post हावा के तनी रुख बदल दियाउ...."प्रनाम आ जय भोजपुरी राजीव भाई\nराउर ललकार हरमेसा बेजोड भाव से भरल करेजा के चीरत जाला !\nबरिआर बात कहनी !\nजय भोजपुरी"Saturdayनबीन भोजपुरिया ( NB ) liked Rajeev Mishra "राजीव भोजपुरिया"'s blog post हावा के तनी रुख बदल दियाउ....SaturdayAnoop Srivastava commented on Rajeev Mishra "राजीव भोजपुरिया"'s blog post हावा के तनी रुख बदल दियाउ...."राजीव भाई जी प्रणाम आ जय भोजपुरी ,\nबहुत नीमन आ जोरदार लिखले बानी .... हवा के रुख जरूर बदली ।"FridayRajnish Kumar Singh commented on Rajeev Mishra "राजीव भोजपुरिया"'s blog post हावा के तनी रुख बदल दियाउ...."jabardast ba bhaiya...\n"Jun 13Rajeev Mishra "राजीव भोजपुरिया" liked manish kumar singh's blog post राउर कंप्यूटरवा बोलेला जी-कंप्यूटर ट्रिक भाग-१Jun 12शशि कुमार सिंह (SHASHI) liked Rajeev Mishra "राजीव भोजपुरिया"'s blog post हावा के तनी रुख बदल दियाउ....Jun 10Rajeev Mishra "राजीव भोजपुरिया" liked sanjay panday's photoDSC00458Jun 9sanjay kumar singh commented on Rajeev Mishra "राजीव भोजपुरिया"'s blog post हावा के तनी रुख बदल दियाउ...."राजीव भाई प्रणाम ,\nजबरदस्त ...हवा के रुख सामने वाला के इच्छाशक्ति देख के अपना आपे बदल जाला । लागल रहीं जा । आज ना त काल्हु बदलाव जरुर दिखी ।\nजय भोजपुरी "Jun 9sanjay kumar singh liked Rajeev Mishra "राजीव भोजपुरिया"'s blog post हावा के तनी रुख बदल दियाउ....Jun 9Rajeev Mishra "राजीव भोजपुरिया" and श्याम कुमार are now friendsJun 8Rajeev Mishra "राजीव भोजपुरिया"'s blog post was featuredहावा के तनी रुख बदल दियाउ....हावा के तनी रुख बदल दियाउ.... बे पकले गिर जाता अमवा हमार बा अभी जोर जवानी के सभे में अस्सी बरिश के धूल उडवले रहन अमवा पाकी त रस से भरल होई हावा के तनी रुख बदल दियाउ.... गमछिया पसारल जाऊ तनि सातू सनाउ एके जरे .......खईले बानीं जा जनेरा के भात देहियां बा तबे नु टाठ............. रंग देखाई बूनी परला के बादहावा के तनी रुख बदल दियाउ.... बुझे वाला के बुझवलिया लागी सम्झेनी बुझे वाला जरुरे जागी राजीव !जय भोजपुरी जिहिं जा भोजपुरी !!See MoreJun74\nRajeev Mishra "राजीव भोजपुरिया" postedablog postहावा के तनी रुख बदल दियाउ....हावा के तनी रुख बदल दियाउ.... बे पकले गिर जाता अमवा हमार बा अभी जोर जवानी के सभे में अस्सी बरिश के धूल उडवले रहन अमवा पाकी त रस से भरल होई हावा के तनी रुख बदल दियाउ.... गमछिया पसारल जाऊ तनि सातू सनाउ एके जरे .......खईले बानीं जा जनेरा के भात देहियां बा तबे नु टाठ............. रंग देखाई बूनी परला के बादहावा के तनी रुख बदल दियाउ.... बुझे वाला के बुझवलिया लागी सम्झेनी बुझे वाला जरुरे जागी राजीव !जय भोजपुरी जिहिं जा भोजपुरी !!See MoreJun74\nRajeev Mishra "राजीव भोजपुरिया" commented on Shyam Narain Verma's blog post देख जिला बलिया हमार |"waah bhai ji waah !"Jun7More... RSS\nMAIL scioninfo@fastmail.fm globalpowers@in.com\nRajeev Mishra "राजीव भोजपुरिया"'s Photos\nRajeev Mishra "राजीव भोजपुरिया"'s Videos\nमरद के लाठी मेहरारू के चूड़ी Added by Rajeev Mishra "राजीव भोजपुरिया"0Comments\nदुर्लभ Added by Rajeev Mishra "राजीव भोजपुरिया"0Comments\nRajeev Mishra "राजीव भोजपुरिया"'s Blog\nPosted on June 7, 2013 at 2:01pm4Comments\nहावा के तनी रुख बदल दियाउ.... बे पकले गिर जाता अमवा हमार बा अभी जोर जवानी के सभे में अस्सी बरिश के धूल उडवले रहन … Continue पुरूबे\nPosted on February 21, 2013 at 7:30am4Comments\nगोधुली बिहान,सेनुरी साँझ जहंवा पुरूबे बटोहिया रहिया जाला तहंवा गैया पुकारे बछवा बछवा कहे मैया… Continue माट्टी महान !!\nPosted on February 12, 2013 at 8:00pm4Comments\nकेहू कबो पूछे जब पहिचान कही द भोजपुरिया ह आन तनि सुनईह गाथा महान !!\nसीता मईया राम के धरती … Continue सच्चाई !!\nPosted on September 18, 2012 at 9:57pm 10 Comments\nकेहू कब दिया देखाई ,जब कुछु जाई हेराई\nज्यादा सम्झ्दारे के लोग बुरबक देला बनाई इ दुनिया ह तनी देखि के ना त जाईब अझुराई !!… Continue AddaBlog Post\nAt 11:43am on February 1, 2013, AJIT SINGH RAJPOOT said… aabhar :) At 11:43am on February 1, 2013, AJIT SINGH RAJPOOT said… aabhar :) At 4:06pm on December 21, 2012, Dhiraj Kumar said… dhanyabad sir. At 10:34pm on November 5, 2012, अभिनन्दन गुप्ता said… At 11:25am on October 23, 2012, shailesh kumar chubey said… dhanybad bhaiya At 11:48am on October 16, 2012, Thakurai Singheshwar Prasad Sinh said… Rajeevji, Pranam!\nDurga mai ke kripa banal rahe. Navratra ke shubhkamna aur badhai. At 6:12pm on July 14, 2012, Anup Kumar Pandey said… Dhanyabad Rajeev ji , At 4:31pm on June 25, 2012, Uday Singh said… Thanks Bhai ji,\nKa hal chal ba, abhi ham i site par naya naya join kaile bani wo se hamraesite ke bare me jayada jankari naikhi, wo se ham tanik der se reply karat bani.\nJi Bhojpuri samaj At 4:44pm on June 21, 2012, भास्कर रंजन "सूर्य" said… जनमदिन के ढेर सगरी बधाई आ शुभकामना बा भइया ... At 2:20pm on June 21, 2012, Amrendra kumar RAI said… BHAIYA JANAM DIN KE BAHUT BAHUT BADHAYI BA HAMRA TARAF SE No comments yet!


हाउ टू रिमूव पिम्पले मार्क्स हिंदी में बताये? » How To Remove Pimple Marks Hindi Me Bataye - Download the Vokal App\nहाउ टू रिमूव पिम्पले मार्क्स हिंदी में बताये?...\nहाउ टू रिमूव पिंपल मार्क्स हिंदी में जानना है आपको तो मैं आपको बता दूं कि पिंपल मार्क्स को हटाने के लिए आप बेतनोवेट सी क्रीम का यूज कर सकते हैं और उसका तरीका यह है जो घरेलू है अलबेला का जो पता होता है जो पत्ते होते हैं उसको तो ले अभी चाकू से काट ले और उसके जोरा सोते हैं उसके रस से आप दिन भर में3टाइप मुंह पर मुंह पर आई है उसके बाद में आपका जो पिंपल्स जो है वह चेहरे का हट जाएगा और चेहरा भी ग्लो करने लगेगा\nhow to remove pimple marks hindi me janana hai aapko toh main aapko bata doon ki pimple marks ko hatane ke liye aap betnovet si cream ka use kar sakte hain aur uska tarika yah hai jo gharelu hai albela ka jo pata hota hai jo patte hote hain usko toh le abhi chaku se kaat le aur uske JORA sote hain uske ras se aap din bhar me3type mooh par mooh par I hai uske baad me aapka jo pimples jo hai vaah chehre ka hut jaega aur chehra bhi glow karne lagega\nहाउ टू रिमूव पिंपल मार्क्स हिंदी में जानना है आपको तो मैं आपको बता दूं कि पिंपल मार्क्स को


भोजपुरी गीत – साहित्यांगन\nHome > भोजपुरी गीत\nरिम झिम पड़ेले फुहरिया , संवरिया मोरे । रहिया निहारत गुजरिया , संवरिया मोरे ॥ बीतल जेठ अब घन घहराइल चढ़त असाढ़ रोपनी नियराइल रहि रहि पुकारत बहुरिया , संवरिया मोरे ॥ लहरत बिरवा सोहरे लागल बरसत धार मे मनवा पागल उड़ी गइल मोर निनरिया , संवरिया मोरे ॥ कुल्हि सिवाने चलत रोपनिया खेत मे गावत नइकी धनियाँ मचलेले मोर कमरिया , संवरिया मोरे ॥ संगवे तोहरे हमहूँ चलती सभके संगवे धनवाँ रोपती तोसे मिलाई नजरिया , संवरिया मोरे ॥ जयशंकर प्रसाद द्विवेदी\nMarch 23, 2017 सम्पादक\nमइया भारती के संस्कार के पुजरिया मोर दुवरिया अइहें ना ॥ करिहें देश रखवरिया , मोर दुवरिया अइहें ना ॥ सीमवाँ पर दीहें आपन जनवाँ लुटाई हर घरी देश खातिर छतिया सजाई । उनुके से लउकत टह टह अंजोरिया मोर दुवारिया अइहें ना ॥ करिहें………… देश से गुलमिया के दीहने मेटाई बिना गिनले आपन सिरवा कटाई काँपत दुसमन देखी भगत के तेवरिया मोर दुवरिया अइहें ना ॥ करिहें………… सुखदेव भगत सिंह राजगुरु भाई भइलें अमर आपन आहुति चढ़ाई देश खाति अरपित जवानन के उमिरिया मोर दुवरिया अइहें…\nभोजपुरी गीतजे पी द्विवेदी, मोर दुवरिया अइहें ना1 Comment\nFebruary 13, 2017 सम्पादक\nभोजपुरी गीतकेशव मोहन पाण्डेय, वसंत अइले नियराLeaveacomment\nFebruary 1, 2017 सम्पादक\nलिहले हिय सागर भरिह ज्ञान गागर माई गुन आगर नमन वीणा वादिनी || हो मइया ! सादर नमन …… नरियर फूल अक्षत चन्नन मूल रक्षत उहाँ बसत सत्सत सदजन हिय हुलासिनी || हो मइया ! सादर नमन …… सिर नवायीं चरण करs अज्ञान छरण बीपत करs हरण सरस मन निवासिनी || हो मइया ! सादर नमन …… विनय से होत जय मिट जाई कुल भय होखिहें बिपत छय मनुज दरद विनासिनी || हो मइया ! सादर नमन …… ब्रम्ह दुलारी माई मन अंजोर लाई आपन मन भाई कमल नयन विराजिनी…\nभोजपुरी गीतजयशंकर प्रसाद द्विवेदी, सरस्वती वंदनाLeaveacomment\nबसंत लोभावत बा\nJanuary 31, 2017 सम्पादक\nझूमत,नाचत,गावत बा चहुँ ओर बसंत लोभावत बा, धानी चुनर ओढ़ले धरती लागे फागुन गीत सुनावत बा, रंग गुलाल उड़े मन में हियरा हिय से हरसायल बा, राई क फूल सिवान सोहै रहिला, मटरी गदरायल बा, देखि छटा अवनी के सुघर अमवाँ सँव से बउरायल बा, चाँद संगे हरसे चननी जुगनू रतिया भरामवत बा, बईठ के पीपर डारी कोयल रवि के भोरहीं गोहरावत बा, हँस पे होके बिराज बुझात की अम्ब मोरे घरे आवत बा, लागत बा महतारी मोरी आजु “योगी” पे नेह लुटावत बा।। “योगी”\nभोजपुरी गीत"योगी"Leaveacomment\nसीरत के बतिया\nJanuary 8, 2017 सम्पादक\nसूरत ना हमरी निहारी ए राजा ॥ सीरत के बतिया बिचारीं ए राजा ॥ ढलती उमिरिया मे चिचुकल चेहरवा अचके भुलाइल गावल कहरवा केतना ई देहिया निखारी ए राजा ॥ सीरत के बतिया……….. कसक न मनवा ठसक नाही चलिया कनवाँ मे करकत सरकेले बलिया बीतल जवन मत उचारीं ए राजा ॥ सीरत के बतिया……….. गरदिश मे नीकसल बाली उमिरिया भइल मोहाल मोर तिरछी नजरिया हियवा के टीस मत उभारीं ए राजा ॥ सीरत के बतिया……….. कहवाँ बचल अब पतरी कमरिया घेरले जाता रोजे नवकी बीमरिया पहिलकी…\nभोजपुरी गीतजयशंकर प्रसाद द्विवेदी, भोजपुरी गीत, सीरत के बतियाLeaveacomment\nई त समय के हs संयोग\nDecember 24, 2016 सम्पादक\nकइले बाटे घात कुठहरा समय-समय पर लोग। ई त समय के हs संयोग।। लोगवा के मतिया के गतिया कबो समझ ना आवे अपने जनमल अपने माई के बेर-बेर लात देखावे कइसे पीर पराई भाई भाषा के धइलस कइसन रोग। ई त समय के हs संयोग।। आपन-आपन राग अलापे एक्के महतारी के पूत एक्के मंजिल पर डगर अलग बा बने सभे अवदूत केहू करे सन्मान भाव से करेला केहू उपभोग। ई त समय के हs संयोग।। अपना-अपना दमभर लोगवा निशदिन जोर लगावे भोजपुरी भाषा अबहिन ले तबहूँ त…\nभोजपुरी कविता, भोजपुरी गीतकेशव मोहन पाण्डेयLeaveacomment\nDecember 6, 2016 सम्पादक\nएक्के पैना से सबके चरावल गइल। नाही मानल त जबरी मनावल गइल।। आग लागल बा देहिया में ई सोच के। हमरा ढ़िबरी के काहे बुतावल गइल।। हई चमकsता कोठी पसीना से हमरा। तब्बो झोपड़ी के काहे जरावल गइल।। सेवकाई में बीतल बा जिनगी जेकर। काहे कुकुर नियन दुरदुरावल गइल।। ताज केहूओ के माथे सजे का फरक। दुःख हमनिए बदे बा बनावल गइल।। बाटे कुदरत के गजबे करिश्मा ए बाबू। दीन-दुखियन के हरदम सतावल गइल।। रो-रो, हँसे ले ‘सतरष’ कहे वीर जागs। शक्ति के आगे माथा झुकावल गइल।। सौरभ सतर्ष नरईपुर,…\nभोजपुरी गीतसौरभ सतर्षLeaveacomment\nखतम होईल जाता अब गउँवा देहतिया\nNovember 26, 2016 सम्पादक\nअईसन शहरिया के बयरिया बा बहल गउँवा के लोगवा होईल जा बेकहल शहर के रंग-ढंग में रंगाये के खातिर गउँवा छोड़ डहर शहरिया के चलल पहिरे बुढ़ऊ पैंट छोड़ कुर्ता धोतिया खतम होईल जाता अब गउँवा देहतिया खतम होईल जाता…. कहाँ रह गईल अब मटिया के घरवा कहाँ रह गईल अब छप्पर खपड़वा कहाँ घर के सम्हना में बा बेदा-बेदिया जे पर खेले छोटका कि होते सबेरवा लेवराईल का चीज बुझा नाही बतिया खतम होईल जाता अब गउँवा देहतिया खतम होईल…….. ओसारा-ओसारी ,पलानी-दलानी होलाऽ का पता ना बाटे ओरवानी कोठिला-कोठीली…\nभोजपुरी गीत• राना रंजीत बासु, भोजपुरी गीत, भोजपुरी साहित्य, भोजपुरी साहित्य सरिता, साहित्यांगनLeaveacomment


खबर भोजपुरी में (अतवार, 8 फरवरी 2015) – टटका खबर\n(शनिचर,7फरवरी के खबर)\nबिहार के सियासी दाँव पेंच अपना चरम पर चहुँपे लागल बा. शनिचर का दिने कुर्सी पर बइठे ला बेचैन नीतीश कुमार अध्यक्ष शरद यादव के माध्यम बना के विधायक दल के नेता चुनवा लिहलन अपना के. ओकरा साथही उनुका के राजद, कांग्रेस, वगैरह पार्टिओ आपन समर्थन दे दिहली सँ. बाकिर जीतन राम माँझी माने के तइयार नइखन आ अपना से असहमत पन्द्रह गो अउरी मंत्रियन के बरखास्त करावत दिल्ली चल गइलन जहवाँ ऊ नीति आयोग के बइठक में शामिल होखीहें आ बाद में पीएम मोदी से भेंट क के बिहार का बारे में बतियइहें. सुने में आवत बा कि एह मुलाकात का दौरान रामविलास पासवानो मौजूद रह सकेले.\nदिल्ली विधानसभा के चुनाव खतम होखते टीवी मीडिया आपन आपन एक्जिट पोल ले के आ गइले आ करीब करीब सगरी पोल आआपा के बहुमत देखावे वाला निकलल. बाकिर भाजपा एह एक्जिट पोल के माने के तइयार नइखे आ ओकरा अबहियों भरोसा बा कि ओकरे जीत होखी आ किरने बेदी मुख्यमंत्री बनीहन. एके गो एक्जिट पोल भाजपा के बहुमत देखावत आइल बा.\nविश्व हिंदू परिषद के नेता प्रवीण तोगड़िया के भाषण कवनो तरह से प्रसारित करे पर बैगलुरू प्रशासन रोक लगा दिहले बा. तोगड़िया के बैगलुरू आवहूं पर रोक लगा दिहल गइल बा.\nसारधा घोटाला में सीबीआई का गिरफ्त में आइल कांग्रसी नेता आ पहिले मंत्री रह चुकल मतंग सिंह के अदालत पाँच दिन के पुलिस रिमांड पर दे दिहले बिया. एह दौरान उनुकर वकीलो उनका साथे रह सकीहें.\nसाल 2002 के गोधरा दंगा के एगो आरोपी सलीम युसूफ रजा जर्दा के अदालत से फाँसी के सजा सुनावल रहुवे बाकिर एही बीच पेरोल पर निकल के ऊ फरार हो गइल. शनिचर का दिने ओकरा के भरूच पुलिस गिरफ्तार क लिहलसि.\nचंदौली जिला के कंदवा इलाका में शनिचर का भोर में एगो ट्रक मोटर साइकिल से आवत बाप-बेटा के कचारत भाग निकलल. धानापुर के बसगाँवा के रहेवाला काशीनाथ गोंड़ अपना बेटा रोहित संगे अपना भगीना के शादी खातिर लईकी देखे गाजीपुर गइल रहलें आ ओहिजे से लवटत घरी ई हादसा हो गइल. काशीनाथ के मौत ठाँवे पर हो गइल रहे आ रोहित अस्पताल ले जात घरी मौत का मुँह में चल गइल.\nमिर्जापुर जिला के चुनार इलाका के रामगढ़ में एगो नवही अपना मौसा के कुदारी से काटपीट के मुआ दिहलसि. मौसा एक हफ्ता से ओकरा घरे आ के ठहरल रहलें. बाद में गिरफ्तार भइला का बाद कहलसि कि अइसहीं मन में आइल आ उनुका के मुआ दिहनी.\nबिलात लोकगीतन के परंपरा फेरू से जिआवे का अपना कोशिश में मालिनी अवस्थी 12 फरवरी के बनारस के अस्सी घाट पर “धरोहर” नाम से एगो कार्यक्रम के आयोजन करवले बाड़ी. एकर शुभारंभ पद्मभूषण गिरिजा देवी करीहें.


भोजपुरी में देश दुनिया के खबर (शुक, 27 फरवरी 2015) – टटका खबर\nFeb 27, 2015 News in Bhojpuri, आरा न्यूज, छपरा न्यूज, टटका खबर, बलिया न्यूज\n(बियफे, 26 फरवरी के खबर)\nबियफे का दिने पेश भइल मोदी सरकार के पहिलका पूरा रेल बजट में सवारी भाड़ा ना त कम भइल ना बढ़ावल गइल. डीजल के दाम में कमी से कुछ लोग के उमेद रहुवे कि भाड़ा में कुछ कमी हो सकेला. साथही कवनो नया ट्रेन चलावे के एलानो ना भइल. बाकिर एकरा बावजूद आम आदमी एह रेल बजट से खुश नजर आवत बा काहें कि सुरक्षा, सफाई आ समय पर अधिका धियान देबे के कहल गइल बा. नया रेल लाईन बिछावल जाई आ पहिले से जारी काम के पूरा कइल जाई.\nआरक्षण अब 60 दिने पहिले का जगहा 120 दिन पहिले करावल जा सकी. बिना आरक्षण वाला टिकट पाँच मिनट में मिल जाव एकर व्यवस्था करावल जाई. नया गाड़ी त ना चलल बाकिर पुरनकन में कोच बढ़ावल जाई आ कुछ ट्रेन में अब2गो कोच अधिका जोड़ल जाई. माल भाड़ा बढावे के बात कहल गइल बा त सामानो के दाम बढ़े के अनेसा कइल जा सकेला.\nकुछ रेल जोन में ट्रेन के स्पीड बढ़ा के 200 किलोमीटर ले कइल जाई जेहसे कि मेट्रो शहरन का बीच कम समय मेंं यात्रा पूरा हो सकी.\nरेल बजट में बिहार के दीघा आ मुंगेर रेल पुल खातिर 450 करोड़, मोकामा मेंं राजेन्द्र पुल के डबल लाईन, ओकरा बगल में एगो नया पुल, अउर अनेके परियोजना ला मंजूरी दिहल गइल बा.\nमुंबई के विशेष सीबीआई अदालत सोहराबुद्दीन शेख आ तुलसीराम प्रजापति के मुठभेड़ में भइल मौत का मामिला में पूरा सबूत ना रहला का चलते भाजपा नेता आ राजस्‍थान के तब गृहमंत्री रहल गुलाब चंद कटारिया आ एगो व्‍यवसायी विमल पटनी के आरोप-मुक्‍त क दिहलसि.\nधोखाधड़ी आ अनेत व्‍यापार कर के आरोप में बिल्‍डर डी एल एफ आ ओकरा अध्‍यक्ष के. पी. सिंह समेत सात जने पर कुल 52 करोड़ रूपिया के जुर्मान लगवले बिया सेबी. एहमें से 26 करोड़ डी एल एफ पर आ 26 करोड़ बाकी सातो जने पर लगावल गइल बा. बॉम्बे स्टॉक एक्सचेंज के सेंसेक्स रेल बजट का बाद 261 गिरके आ निफ्टी 83 अंक गिर के बंद भइल.\nमेलबर्न में क्रिकेट विश्‍व कप के मैच में श्रीलंका 92 रन से बांग्‍लादेश के हरा दिहलसि. एगो दोसरा मैच में अफगानिस्‍तान एक विकेट से स्‍काटलैंड के हरा दिहलसि. शुक का दिने दक्खिन अफ्रीका आ वेस्‍टइंडीज के मैच होखे वाला बा.\n28 फरवरी का दिने पटना के श्रीकृष्ण मेमोरियल हाॅल में अपना समर्थकन के मीटिंग में जीतन राम माँझी आपन आगे के रणनीति बनइहें. एह बीच उनका मंत्रीमंडल में रहल आ उनुका साथी बिनय बिहारी के जान से मार देबे के धमकी मिलत बा. एह बारे में ऊ थाना में केसो लिखववले बाड़न.\nआरा जिला के जमीरा हाॅल्ट टीसन का लगे ट्रेन से गिर के तीस बरीस के एगो आदमी के मौत हो गइल. ओकर पहचान तय नइखे भइल. उदवंत नगर के बेलउर गाँव से एगो डेढ़ साल के बच्चा बुध का दिन से गायब बा आ अबही ले ओकर पता ना चलला का चलते गाँव के लोग सड़क जाम क दिहल. बाद में पुलिस भरोस दिआ के जाम हटवलसि.\nपटना हाई कोर्ट का आदेश का बाद छपरा नगरपालिका के तीन महीना का भितरे नगर निगम बना दिहल जाई. बिहार के ई बारहवाँ नगर निगम होखी. नगर निगम बनला का बाद छपरा शहर के दायरा बढ़ जाई.\nरेल बजट में छपरा के अनेके लटकल परियोजना के कवनो चरचा ना होखला से लोग निराश बा. एहमें छपरा मुजफ्फरपुर, माँझी-सिसवन-रघुनाथपुर-दरौली-सलेमपुर, छपरा-आरा नया रेल लाईन के काम शामिल बा.\nछपरा विश्वविद्यालय के वीसी समेत तीन जने पर वित्तीय गड़बड़ी का आरोप में दायर मुकदमा में अगवाह जमानत खातिर होखत सुनवाई बियफे का दिने पूरा ना हो सकल. बाकी के सुनवाई शुक का दिने कइल जाई.


भोजपुरी सिनेमा के चउथका अन्तर्राष्ट्रीय अवार्ड समारोह मलेशिया में – टटका खबर\nभोजपुरी सिनेमा के अकेला इंटरनेशनल फिल्म फेस्टीवल अबकी मलेशिया में 21 जुलाई 2018 के होखे जा रहल बा.\nएह अवार्ड समारोह के जानकारी देत यशी फिल्म्स के अभय सिन्हा बतवलें कि एह अवार्ड समारोह में भोजपुरी मेगास्टार मनोज तिवारी, हिन्दी फिल्मों के सुनील शेट्टी, भोजपुरी सुपरस्टार रविकिशन, दिनेशलाल यादव निरहुआ, पवन सिंह, खेसारीलाल यादव, विनय आनंद, कृष्णा अभिषेक, अरविन्द अकेला कल्लू, रितेश पांडे, मधु शर्मा, मोनालिशा, आम्रपाली दुबे, अक्षरा सिंह, पायल रोहतगी, शिविका दिवान, श्यामली, शुभी शर्मा, राकेश मिश्रा अउर राजीव मिश्रा समेत अनेके लोग शिरकत करी. एह मौका पर भोजपुरी सिनेमा में योगदान देबे वाला कुछ खास अतिथियन के सम्मानो कइल जाई. साथही सबले नीक फिलिम आ कलाकार अउर टेक्निशियनो के सम्मान कइल जाई. समारोह में मलेशिया सरकार के आ भारत के कुछ बहुते खासो अतिथि शामिल होखिहें.\nजान जाईं कि विदेश में भोजपुरी सिनेमा के पहिलका अन्तर्राष्ट्रीय अवार्ड समारोह मॉरीशस में करावल गइर रहुवे आ ओकरा बाद दुबई में. पिछला साल एकर आयोजन लंदन में कइल गइल आ अब भोजपुरी सिनेमा के चउथका अन्तर्राष्ट्रीय अवार्ड समारोह मलेशिया में आयोजित कइल जा रहल बा.\nTags: अन्तर्राष्ट्रीय अवार्ड समारोह, भोजपुरी सिनेमा, मलेशिया


चुनाव आयुक्त – टटका खबर\nकोरोना महामारी के पसार का बीचे पड़ल बिहार विधानसभा चुनाव 2020 के टारल ना गइल आ कुछ राजनीतिक गोल के माँग नकारत चुनाव आयोग चुनाव के तारीख के एलान कर दिहलसि. काल्हु के एलान का साथही बिहार में आचार संहिता लागू हो गइल बा. मुख्य चुनाव आयुक्त सुनील अरोड़ा नयी दिल्ली में पत्रकारन का सोझा\nसाल २०१४ के लोकसभा चुनाव अब वी एस संपत का देखरेख में करावल जाई. रिटायर होखे जात एस वाई कुरैशी का जगहा संपत के केन्द्र सरकार नियुक्त कइले बिया. संपत आंध्र प्रदेश कैडर के साल १९७३ बैच के हउवें. हालही में भाजपा नेता लालकृष्ण आडवाणी कहले रहलें कि चुनाव आयुक्तन के नियुक्ति में विपक्षो के


दबंग भोजपुरिया सुशील सिंह – Anjoria\nदबंग भोजपुरिया सुशील सिंह\nएगो अरसा से अपना खास किरदारन का चलते भोजपुरी फिल्म इंडस्ट्री में दबंग का रूप में चर्चित सुशील सिंह वाराणसी के अकोढ़ा के एगो जमींदार परिवार से आवेले. उनुकर पिता डा. गुलाब सिंह जानल-मानल चिकित्सक हउवें आ हर पिता का तरह उनुकरो तमन्ना रहल कि बेटा डाक्टर बने. लेकिन आज जब ऊ सुशील के सफलता अपना चश्मा से देखसु त उनुका तनिको निराशा ना होखी आ ऊ फख्र से कह सकेले कि परदा पर जे आपन एगो अलगे छाप छोड़त कलाकार लउकत बा ऊ हमरे बेटा ह.\nबड़का भइया अखिलेश\nभोजपुरी फिलिमन में खलनायक के किरदार करत एगो खास परिचय बन गइल सुशील जब टीवी धारावाहिक भाग्यविधाता में पहिले निगेटिव आ फेर फिर पाजीटिव रोल कइलन त घर-घर में लोग उनुका के बड़का भइया अखिलेश का नाम से पहिचाने लागल. उनुका चेहरा के भाव-भंगिमा मे कवनो बनावट ना झलके. लागेला कि सामनेवाला इंसान एह किरदार के जिये लागल बा. धारावाहिक के मुख्य कलाकार से बेसी चरचा एह कलाकार के होखे लागल. कैरियर के एह मुकाम पर सुशील के शायद अब पीछे देखला के जरूरत नइखे इ ऊ अब अपना ला फिलिमन के चुने में आ सोच में बदलाव का बारे में सोचे लागल बाड़े. तकरीबन 50 फिलिम में तरह तरह के भूमिका निभा चुकल ई कलाकार अब पाजीटिव रोल कइल शुरु कर दिहले बा आ एहिजो ओकरा सफलता मिले लागल बा. भोजपुरीए फिलिमन में ना, बलुक हिन्दीओ सिनेमा में उनुका काम मिलल बा आ लगातार नया प्रस्तावो आ रहल बा. सुशील सिंह निर्माणाधीन हिन्दी फिल्म मुंबभाई में ओमपुरी का साथे काम करत बाड़े.\nकन्यादान से शुरू भइल सफऱ\nबनारस के शीलनगर कालोनी (महमूरगंज) में रहत सुशील के स्कूल रहल केंद्रीय\nविद्यालय – डीएलडब्ल्यू आ यूपी कॉलेज से उच्च शिक्षा हासिल कइलन. अभिनय के कवनो प्रशिक्षण ना लिहला का बावजूद सुशील के मन मुंबईया मनोरंजन जगत का ओर खींचात रहल. परिवार मुंबई से व्यावसायिक कारण से जुड़ल रहल से आइल गइल होत रहल. जब जासु त फिल्म सिटी ले गोड़ अपने बढ़ जाव. हालांकि कबो सोचले ना रहले कि फिल्म सिटी उनुका के अपना ली आ जल्दिये लोग का जुबान पर उनुकर नाम रहे लागी. साल २००३ में कन्यादान फिलिम से उनुकर फिल्मी सफर शुरू भइल. एक दर्जन फिलिमन में निगेटिव रोल कइलन लेकिन लोग के वाहवाही खूब मिलल.\nआहट से मिलल कला संपन्नता\nसाल २००१ के बात हवे. मुंबई फिल्म सिटी में अइसही शूटिंग देखे चहुँपल रहले. एगो धारावाहिक आहट के शूटिंग चलत रहे. उत्सुकतावश ओहिजे रुक गइलन. एह दौरान एगो शॉट बार-बार कट होत रहल. एगो कलाकार निर्देशक के सोच पर खरा ना उतर पावत रहे. सुशील के लागल कि ऊ ई सीन आराम से कर सकेले से ऊ परेशान निर्देशक से भेंट कइलन आ पूरा भरोसे से कहलन कि ई रोल ऊ कर सकेले. झुंझुआइल निर्देशक पता ना का सोच के सुशील के ऊ किरदार दे दिहलसि आ लऽ ! पहिलेक शॉट ओके हो गइल ! तब साढ़े चार सौ रुपिया मिलल रहे ओहहलसि. आ आहट से उनुका कला\nसंपन्नता के आहट मिल गइल.\nमंडल का दंश से विचलित स्नातक मन\nसुशील के साथ के लोग बतावेला कि मंडल आयोग के सिफारिशें लागू होखला का बाद सुशील बहुत विचलित हो गइल रहले. एही दौर में उनुकरा स्नातक के पढ़ाई पूरा भइल आ ऊ तय कर लिहले कि अब नौकरी ना करीहें. बाकिर करीहे का ? इहो तय ना कर पइले रहले सुशील. आ एही ऊहापोह में मुंबई अइलन आ एकरे के आपन कर्मस्थली बना लिहलन. परदे पर आवे का स्ट्रगल का दौर में कई बेर पारिवारिक ताना सुने के मिलल. उनुकर दादाजी ठेठ बनारसी अंदाज में कहसु, का रे भड़ैती करबे ?\nपरिवार के उमेद रहल कि एक ना एक दिन फिलिम के भूत उतरी आ ऊ घरे लवटी अइहन. गोपालदास नीरज के कहल एगो बात सुशील अकसरहा दोहरावेले कि – मनुष्य का जीवन भाग्य है और कलाकार का सौभाग्य. दरअसल एगो कलाकार अपना कला यात्रा में ना जाने कतना भूमिका जी लेला.\nसुशील सिंह का बारे में उनुकर साथी कलाकार कहेले कि ऊ नेचुरल एक्टर हउवन आ हर किरदार के बखूबी जी लेल. कबो कवनो शॉट खातिर सुशील का चेहरा पर परेशानी ना झलके. जइसन ऊ अपना सामान्य जीवन में बाड़े वइसने ऊ अपना फिल्मी करियर में लउकेले.\nबचपने से दबंग\nस्कूल आ कालेजो में सुशील के छवि दबंगे वाला रहे. ऊ जतने शैतान रहले ओतने न्यायप्रियो. शैतानी बालसुलभ रहे आ न्यायप्रियता शायद पारिवारिक संस्कार का चलते. सुशील के करीबी दोस्त अंजनी कुमार झा हँसत हँसत बतावेले कि कई बार सुशील का चलते ऊ पिटात पिटात बाचल बाड़े. क्लास रूम में ऊ आगे बइठत रहे. एक बेर टीचर के घुसते सीटी बजा के नव गइल. सामने हम लउकनी आ टीचर कान पकड़ के हमरा के क्लास रूम से बाहर कर दिहली. हालांकि सुशील पढ़े में हमरा से तेज ना रहल बाकिर नंबर बेसी ले आवे. हमरा बार-बार लागे कि ऊ जरूर कुछ गणित करेला. लेकिन जब\nहाईस्कूल आ फेर इंटर में कई विषय में ओकरा डिस्टिंकशन मिलल त हमार भ्रम दूर हो गइल. सुशील जतनी देर पढ़ेला मगन हो के पढ़ेला. याददाश्त का मामिला में त आजुओ ओकर जबाब नइखे. यूपी कालेज में ऊ क्रिकेट टीम के कप्तान रहल आ रंगमंचो पर हिस्सा लिहल करे. एक बेर स्कूल के वार्षिकोत्सव में ओकर हड़प्पा हाउस नाटक बहुते चर्चित भइल रहे.\nअजीब अजीब आदत\nअंजनी बतावेले कि सुशील के हरकत अजीब रहत रहे. हमरा घरे ओकर बेसी आना-जाना रहल. एक बेर घर से निकलल आ अकोढ़ा अपना गांवे चल गइल. बिना केहू के बतवले. सभे बहुत परेशान भइल. पूरा शहर में खोजाइल आ बाद में पता चलल कि ऊ गांवे गइल बा. कहलसि कि अचानके मन भइल कि खेत देख आईं. एही तरह एक बेर अचानके याद आइल कि गांव में क्रिकेट मैच बा, से बगैर जानकारी दिहले निकल गइल. ओह घरी सुशील के हेयर कटींग करवावे के शौक बन गइल रहे था आ हर आठ-दस दिन पर वह महमूरगंज में मोहम्मद चाचा का सैलून में पहुंच जाव. कहे कि जब चाचा के कैंची माथ पर कचकच करेले त बड़ा मजा आवेला.\nजब पिटाई भइल\nसंपन्न पारिवारिक पृष्ठभूमि का चलते सुशील के आदत शाहखर्ची वाला हो गइल रहे. एक बेर स्कूल फीस के कुछ हिस्सा आइसक्रीम खाए में उड़ा दिहलसि. फेर सोचलसि कि बाकी पइसा के का करीं, फीस त पूरा होई ना. से बाचल पइसा घर का सीढिय़न पर फेंक दिहलसि. बाद में बात खुलल आ ओकर जम के पिटाई भइल. सुशील के माई आजुओ एह बात के कहत मुस्कुरा उठेली.\nसंवेदनशीलता अउर सादगी\nसुशील में संवेदनशीलता बचपन से रहल. अंजनी बतावेले कि उनुका घर में अंजनी का गैर मौजूदगी में हर बतावल काम बेझिझक कर देसु. नौकर-चाकर से भरल घर का बावजूद खुदे साइकिल पर लाद के आटा पिसवा ले आवसु. केहू के मदद के जरूरत होखे त कतई देर ना करसु. बोलसु कम हाथ चलावसु बेसी. अकसरहा कवनो ना कवनो शोहदा के पीट दिहल करसु.\nसोचत रहनी जा कि आईएएस बनी\nदोस्त अंजनी के अबहियो लागेला कि सुशील के नेतृत्व क्षमता आ तेज दिमाग उनुका के आईएएस बनवा दी. खैर, आजु ऊ कलाकार का रूप में सफलता के ऊंचाइयां छूवले बाड़े, इहो संतोष के बात बा.\nपरदा पर विलेन लेकिन घर में हीरो\nसुशील सिंह के पत्नी माधवी के कहना बा कि संजय अपना पारिवारिक जीवन में वास्तविक हीरो हउवें, परदा पर चाहे जतना विलेन के रोल करसु. माधवी फैजाबाद (उत्तर प्रदेश) के रहे वाली हई आ एह लोग के अरेंज मैरिज साल २००३ में भइल रहे. व्यावसायिक व्यस्तता का बावजूद सुशील परिवार के प्रति अपना दायित्व में कवनो कोताही ना बरतसु. कबो टेंशन भइबो कइल त ओकरा के बेहतर तालमेल से सझुराइयो लिहल गइल. माधवी कहेली कि ऊ हमरा पसंदीदा चीझन से मना लेले आ तब कवनो तरह के ईगो के सवाले ना उठे. सुशील की सबले बड़का खासियत ह उनुकर जमीन से जुड़ल होखल. फिलिमन के स्क्रिप्ट जब भावेला तबहिये हँ करेले. पब्लिसिटी खातिर कबो कवनो गलत हथकंडा ना अपनवले. ई उनुकर सच्चाई ह.


एक्के डाँट में आत्मनिर्भर हो गइनी – Hum Bhojpuria\nएक्के डाँट में आत्मनिर्भर हो गइनी\nलड़कपन के भी का दिन रहे! ना कवनो चिंता, ना फिकिर आ ना कवनो जवाबदेही। बस मस्ती के दिन आ चैन के नींद। खा-पिअ, खेल आ सुतऽ। तनी-मनी टहल-टिकोरा केकरो कऽ दऽ आ फेन छुट्टी…। ओही लइकाईं के एगो अइसन घटना भइल जवन हमरा के आत्मनिर्भर बनावे में मील के पत्थर साबित भइल।\nई बात ओह समय के ह जब हम करीब आठ-नौ बरिस के होखब। हमरा इयाद बा हम तीसरा क्लास में पढ़त रहीं। पढ़े-लिखे के अलावा आउर कवनो काम ना रहे। हमार माई के अपना लइकिन के पढ़ावे के खूब सवख रहे, काहे कि उनका पढ़े के ना मिलल रहे। एह से ऊ आपन सपना आपन बेटी लोग के पढ़ा के पूरा कइल चाहत रही। स्कूल जाए से पहिले रोज एक घंटा सबेरे आ स्कूल से अइला प रात के भोजन से पहिले दू घंटा पढ़े के नियम बनवले रही। ऊ अकेले सब खाएक-पानी बनइहन। कतनो अकाज होत रही बाकी हमनी के पढ़ाई प से उठे ना दिहन। भिनसहरा से ले के रात गइला तक अकेले खटत रहिहन आ एहि में हमार चोटी करे के भी टाइम निकाल लेत रही।\nतब हमार केश खूब लंबा आउर घना रहे। जे देखत रहे से हाह मारे लागत रहे कि 'अरे बाप रे! हती गो लइकी के हते-हते बार…!'\nसभके मुँह से अइसन बात सुन के हमरा बड़ी खीस बरे आ डरो लागे कि कतहूँ नजर ना लाग जाए। एह से हम आपन बार कबो खोल के ना रखत रहीं। हरदम रिबन से दू गो चोटी जवना के ऊपरे मोड़ के फुदेना लगा दियात रहे… ओइसहि माई से बँन्हवा लेत रहीं। जाह दिन स्कूल ना जाए के रहत रहे ओह दिन चोटी ना खुले। शनिचर के बान्हल चोटी सोमारे के खुलत रहे। काहे कि अपने बान्हे ना आवत रहे आ माई के एतवार के फुर्सत ना रहत रहे। माई कहस कि स्कूल जाहिं के नइखे त बार का खोले के बा।\nभोरे-भोरे रोज के भागाभागी घर-घर के कहानी रहबे करेला। कोइला के एकछिया चूल्हा प खाना बनत रहे। भोरे-भोरे माई उठ के घर बहार के चूल्हा लीपिहन आ दाल-भात तरकारी, भुजिया आउर बाबूजी के रोटी ( बाबूजी रोटी-भात दूनो खात रहीं ) बना दिहें। कबो-कबो हमरा पढ़े में मन ना लागी त पूछब कि ए माई कुछ करवावे के होखे त कहऽ, हम मदद क देब। बाकी ऊ जान जइहन कि ई पढ़े से बचे खाती बहाना बनावतिया। तुरंत कहिहन कि तू जा, हम कऽ लेब।\nबाबूजी के साढ़े नौ बजे कवलेज जाए के रहत रहे आ हमनी के चारों भाई-बहिन के स्कूल जाए के। पहिले ए गो बाथरूम रहत रहे। पारा-पारी लाइन लागले रहत रहे। आपन चोटी गुँथवावे खातिर हम माई के पीछे-पीछे चलत रहब। बाबूजी के खाएक दे के माई हमार चोटी गूँथ देत रही। बाबूजी के ओड़ावन माँगे से पहिले हमार चोटी गुँथा जात रहे। माई के अफरातफरी कतनो रही बाकि ऊ आतना सलीका आ धीरज से सभ काम करिहन कि सभ काम शांति से बेरा प हो जात रहे।\nओह दिना हम स्कूल के गृहकार्य करे में तनिका देर कऽ देनी। बाबूजी के खाएक दे के माई कहली कि जल्दी आव तोर चोटी गुँथ दीहीं। बाकि हमार काम खत्म ना भइल रहे। हम कहनी कि तू ओडावन दे लऽ हम ककही ले के आवतानी। माई ओड़ावन दे के बाबूजी के पंखा हाँके लगली। हम ओहिजे ककही ले के चल गइनी कि ओड़ावन दे लेलू त हमार चोटी गुँथ द। चोटी जब गुँथा गइल त हम झहरा के जइसहीं खड़ा भइनी लाम बार के गुच्छा उड़ के बाबूजी के थरिया में। अब त हमरा कटले खून ना। बाबूजी के थरिया में एके कौर बचल रहे बाकी बार गिरला प केकरो मन घिना जाई। बाबूजी के थरिया छन्नाक से भूइंया पऽ फेंकाइल आ बाबूजी के दहाड़ अइसन लागल कि कान के पर्दा फाड़ दीही…\n"कईंची कहाँ बा रे? ले आव तऽ… अबहिं एकर बार काट के फेंक दे तानी। ना रही बार, ना गुँथाई चोटी…।"\nहमार बड़का भइया तुरंत कईंची ले के हाजिर हो गइलन। भइया के हाथ में कईंची देख के हम चलनी पराय। पलंग के नीचे घुस गइनी। देरी तक हमरा कान में बाबूजी के डाँट सुनाई देत रह गइल। एही चक्कर में कवलेज के देरी हो गइल त माइयो के खूब डाँट पड़ल कि लइकिन के माथा प चढ़ा के रखले बाड़ी। बबुआ बना के रखले बाड़ी।\nओह दिन हम स्कूल ना गइनी आ ओकरा बाद बाबूजी के खाए के बेरी कबो उनका सोझा ना गइनी आउर आपन बार अपने से बान्हे के सीख लेनी। शुरू-शुरू में टेंढ़ बांगुच बन्हात रहे बाकी कुछे दिन में खूब नीमन बँन्हाए लागल। ओकरा बाद हम बारे बान्हल का, आपन दोसरो काम अपने से करे लगनी। हमरा बड़ी ग्लानि भइल कि हमरा चलते माई के डाँट पड़ल।\nएह घटना के सकारात्मक प्रभाव पड़ल कि हम पढ़ाई के साथे साथे माई के काम में हाथ बँटावे लगनी। बाद में सभे खूब चिढ़ावे कि एके डाँट में आत्मनिर्भर बने के मिसाल आउर कतहूँ ना मिली।\n« हमार स्वतन्त्रता सेनानी माई-बाबूजीसमृद्ध परंपरा के अंत ना हो जाए »


Avnish Kumar Singh's Page - JaiBhojpuri.com\nMalebegusarai, biharIndia Like0members like this\nBlog PostsDiscussionsEventsGroupsPhotosPhoto AlbumsVideos Avnish Kumar Singh's Likes Avnish Kumar Singh's Friends\nView All Avnish Kumar Singh's Page\nBishwajit yadav leftacomment for Avnish Kumar Singh"जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो…"Oct 31, 2012Bishwajit yadav leftacomment for Avnish Kumar Singh"जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो…"Oct 31, 2012शशि कुमार सिंह (SHASHI) leftacomment for Avnish Kumar Singh"प्रणाम आ जय भोजपुरी\nजय भोजपुरी"Oct 31, 2012Rajeev Mishra "राजीव भोजपुरिया" leftacomment for Avnish Kumar Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 31, 2012शशि कुमार सिंह (SHASHI) leftacomment for Avnish Kumar Singh"प्रणाम आ जय भोजपुरी\nजय भोजपुरी"Oct 31, 2012शशि कुमार सिंह (SHASHI) leftacomment for Avnish Kumar Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 31, 2011Ashutosh Ranjan leftacomment for Avnish Kumar Singh"जन्मदिन के ढेर सारी बधाई आ बहुत बहुत शुभकामना..."Oct 31, 2010Admin leftacomment for Avnish Kumar Singh"सिंह जी, जयभोजपुरी डॉट कॉम पर राउर स्वागत बा..."Sep 2, 2009Avnish Kumar Singh is nowamember of JaiBhojpuri.comSep 1, 2009 Welcome Them! RSS\ni m an engg. student pursing my degree in Information Technolgy\nAt 10:33pm on October 31, 2012, Bishwajit yadav said… जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो इहे शुभकामना बा At 10:32pm on October 31, 2012, Bishwajit yadav said… जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो इहे शुभकामना बा At 6:46pm on October 31, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:45pm on October 31, 2012, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:45pm on October 31, 2012, शशि कुमार सिंह (SHASHI) said… प्रणाम आ जय भोजपुरी\nAt 8:11pm on October 31, 2010, Ashutosh Ranjan said… जन्मदिन के ढेर सारी बधाई आ बहुत बहुत शुभकामना... At 7:59pm on September 2, 2009, Admin said… सिंह जी, जयभोजपुरी डॉट कॉम पर राउर स्वागत बा... No comments yet!


टटका खबर : 16 अक्टूबर 2014, बियफे – टटका खबर\nकाग्रेस के चिंता बा कि पता ना विपक्ष में बइठला का बादो नेता विपक्ष के पद भेटाई कि ना.\nराष्ट्रीय स्वयंसेवक संघ के अखिल भारतीय प्रचार प्रमुख मनमोहन वैद्य बियफे का दिने लखनऊ में कहलन कि देश के हर नागरिक हिन्दू ह आ एहिजा केहू अल्पसंख्यक नइखे. कहलन कि जिनका के अल्पसंख्यक कहल जाला उहो लोग संघ के शाखा में आवल करेला आ देशसेवा के व्रत लेला.


केन्द्रीय बजट पर एगो वरिष्ठ नागरिक का तरफ से – Anjoria\nFeb 28, 2011 केन्द्रीय बजट, टटका खबर, भोजपुरी\nधन्यवाद एह सरकार के जे एह बजट में वरिष्ट नागरिकन के उम्र सीमा ६५ से घटाके ६० कर दिहलसि आ ओह लोग के कर मुक्त आय के सीमा अढ़ाई लाख. बाकिर एकरा से जुड़ल कई बात पर सरकार ध्यान नइखे दिहले. जइसे कि बेसहारा वरिष्ट नागरिकन के सरकारी सहायता मिलेके चाहीं, वृद्धावस्था पेंशन का बारे में बोलल जरुर गइल बाकिर महाराष्ट्र में अइसनका कवनो सुविधा सुनाइल नइखे कबो. जवन वरिष्ट नागरिक खाली बैंकन से मिले वाला ब्याज पर जिन्दा बाड़े उनुका के आयकर के सीमा से बाहर राखल चाहीं. बैक भा पोस्ट ऑफिस से मिले वाला ब्याज के आमदनी के टी डी एस का झमेला से अलग करे के चाहीं. सगरी वरिष्ट नागरिकन के सरकारी भा सरकारी सहायता प्राप्त अस्पतालन में इलाज करवावे में खरचा में ५० फीसदी छुट अनिवार्य करे के चाहीं. मेडिकल टेस्ट प्राइवेट अस्पताल में पहिलही से महंग रहे अब अउरी महँग हो जाई. वरिष्ट नागरिकन के प्राइवेटो अस्पताल में जाँच करवावे में ५० प्रतिशत छुट लागु होखे के चाहीं. सगरी सरकारी विभागन में, जइसे कि एस टी ,बी एस एन एल , महानगर पालिका वगैरह, वरिष्ट नागरिक के उम्र सीमा ६० साल कर देबे के चाहीं जेहसे कि ओह लोग के एहू विभागन से छुट के फायदा लाभ मिल सको. आशा बा कि सरकार बजट पर बहस का दौरान ई सुधार कर ली.\n— अशोक भाटिया , वरिष्ट नागरिक (६२ वर्ष ) , वसई रोड\nकेन्द्रीय बजट पर भोजपुरी में पढ़ी टटका खबर


भोजपुरी में पढ़ें - मकइया रे तोर गुन गवलो ना जाला - Duniadari\nHome Uttar Pradesh भोजपुरी में पढ़ें – मकइया रे तोर गुन गवलो ना जाला\nलिटी छितराला.मकइया रे तोर गुन गवलो ना जाला\nएकर भावार्थ बा कि ए मकई ताहार गुण गावल ना जाता.ताहार भात त फुटुर-फुटुर करेला आ लिटी छितरा जाले. मकई यानी जनेरा अइसन अनाज बा, जेकरा से तरह-तरह के व्यंजन बनावल जाला आ ओकरा के कई तरह से खाइल जाला. भोजपुरी में पढ़ें- महर्षि भृगु के तप:स्थली : लोकमेला ददरी\nभोजपुरी भोजन के परंपरा\nPrevious articleबीमा की रकम के लिए अपनी ही मां की कार से कुचलकर हत्या करने वाले2बेटों को उम्रकैद\nNext articleयूपी में Covid-19 रिकवरी रेट 94 प्रतिशत, 2274 नए मामले आए सामने


राज्य में उद्योग धँधा बढ़ावे खातिर बाढ़ आ फतुहा में सीमेंट के दू गो कारखाना, कोइलवर में शराब फैक्टरी, आ छपरा में एगो आटा मिल के स्थापना कइल जाई. एकरा अलावे चौहत्तर गो छोटहन उद्योगो के मंजूरी दिहल गइल बा.\nजमुई जिला में बलथर गाँव का लगे बरनाल नदी पर पुल बनावे का काम में लागल पन्द्रह गो कर्मचारियन के विकास विरोधी नक्सली अपहरण कर लिहले बाड़े. नक्सली पुलिस वर्दी पहिरले अइले सँ आ हथियार का बल पर कर्मचारियन के अगवा कर ले गइले सँ. पुलिस अब छापामारी अभियान चलावत बिया.\nगया जिला के इमामगंज आ बाँकेबाजार के जंगलन में छापामारी कर के पुलिस अनेके माओवादी प्रशिक्षण केन्द्रन के ध्वस्त कर दिहलसि आ असलहा, बम बनावे के सामान आ पुलिस वर्दी बरामद कइले बिया.\nसिवान जिला के बरियारपुर गाँव में आग लगला से पाँच लोग झँउस गइलन.\nअररिया जिला के सिकटी इलाका के सिमलबंटी गाँव के मोहम्मद अब्दुल के गिरफ्तार कर लिहल गइल बा. ओकरा लगे से पचीस आदमी के एटीएम कार्ड आ तीन लाख सतरह हजार रुपिया नकद बरामद भइल.\nराज्य में किसानन के फसल बीमा के भुगतान सीधे चेक से ओह लोग का खाता में भेजल जाई. एकरा खातिर हर जिला में संबंधित पदाधिकारियन के निर्देश भेज दिहल गइल बा.


‘आदिशक्ति एंटरटेनमेंट’ के परोसल सगरी फिलिम सफल रहल बाड़ी स – पं. दुर्गा प्रसाद मजूमदार – Anjoria\n‘आदिशक्ति एंटरटेनमेंट’ के परोसल सगरी फिलिम सफल रहल बाड़ी स – पं. दुर्गा प्रसाद मजूमदार\nDecember 3, 2012 Editor मनोरंजन 0\nसिनेमा भोजपुरी ला फिलिम बनावे में ‘आदिशक्ति एंटरटेनमेंट’ के नाम माथ पर बा. अधिकतर सफल फिलिम आदिशक्तिए से परोसल जाले. आ एकर कर्ता धर्ता हूउवें पं. दुर्गा प्रसाद मजूमदार. संगीत मर्मज्ञ दुर्गाप्रसाद जी के नाम पखावज वादक के रूप में दुनिया भर में माथ पर बा. फिलिम बनवला का अलावे संगीत उनुकर पहिला प्यार ह. अपना शिकागो (अमेरिका) स्थित ‘साधना स्कूल ऑफ इंडियन म्यूजिक’ के ज़रिए ऊ आजुओ भारतीय संगीत के ज्ञान विदेशन में बांटत बानी. आईं, दुर्गा प्रसाद जी से मिलके जानल जाव कि उहाँ के अगिला योजना आ आवेवाली फिलिमन क बारे में.\nदुर्गा प्रसाद जी, पिछला दिने भइल ‘इम्पा’ (इंडियन मोशन पिक्चर्स प्रोड्यूसर्स एसोसिएशन) चुनाव में आपहू लड़ल रहीं. का नजरिया बा राउर एह चुनाव का बारे में?\nजी हँ, पिछला दिने ‘इम्पा’ चुनाव में हमहूं शामिल रहीं. हमार जीत त ना भइल बाकि 112 गो वोट मिलल, जतना के उमेदो ना रहल. जे लोग हमरा पर भरोसा जतावल ओह लोग के हम आभारी बानी. एह चुनाव से हमरा जवन अनुभव मिलल, ओहिजा जइसन खींचतान देखनी, ओहके देखत हम इहे सोचनी कि एकरा के एगो बाउर सपना जस भुला देबे के चाहीं. जीत-हार त लगले रहेला.\nख़ैर, ई बताईं कि ‘आदिशक्ति एंटरटेनमेंट’ के तहत फिलिमन के परोसे, फायनेन्स करे के राउर पैमाना का होला?\nदेखीं, सबले पहिले त हम निर्माता के परखी लें कि ऊ कतना गंभीर बा फिलिम निर्माण ला? यदि ऊ साचहू फिलिम बनावल चाहत बा त पहिले हम ओकरा फिलिम के कथानक पढ़ीलें. फेर निर्देशक, कलाकार आ संगीत पक्ष आदि के जानकारी लिहिलें आ हर तरफ से संतुष्ट होखला का बादे ओह फिलिम के परोसे ला तईयार होनी. एहिजा बतावल चाहब कि पिछला7साल में ‘आदिशक्ति’ जवने फिलिम परोसलसि सगरी चर्चित आ सफल रहली स. इहो एगो सच्चाई ह कि छोट बजट के फिलिम सिरिफ आदिशक्तिए फायनेन्स करेले. अबहीं ले हमार कंपनी करीब 50 गो फिलिम परोस चुकल बिया. आ जब फिलिम के मार्केटिंगो ‘आदिशक्ति’ के द्वारा होला त निर्माता के मुनफो कमाके दिहिले स. इहे हमार खासियत ह.\nएह साल आपके परोसल कवन-कवन फिलिम सफल रहली स?\nएह साल ‘आदिशक्ति एंटरटेनमेंट’ के परोसल आ लोकगायक-अभिनेता खेसारीलाल अभिनीत फिलिम ‘जान तेरे नाम’ सबले अधिका सफल रहल. एकरे अलावे ‘खुद्दार’, ‘जानवर’, ‘डकैत’, ‘धड़केला तोहरे नावे करेजवा’, ‘हिम्मतवाला’ फिलिमो सफल रहली स, दर्शकन के भरपूर प्रतिसादो मिलल एहनी के.\nआप फिल्म निर्माता लोग ला एगो आवासीय ऋण योजनो शुरु कइले बानी. कुछ एहू बारे में बताईं.\nऑफकोर्स! दरअसल, दुर्भाग्य से फिल्म इंडस्ट्री से जुड़े लोगन के बैंक से लोन ना मिल पावे. एही चलते हम ‘आदिशक्ति डेवलपर्स’ कंपनी के तहत आवासीय योजना शुरु कइले बानी. एकरा तहत मुंबई के उपनगर नालासोपारा, बोरीवली वगैरह जगहन पर बिल्डिंग्स आ फ्लैट निर्माण होखत बा. जवना निर्माता के एहमें फ्लैट्स चाहेला ओह लोग के हमार कंपनी बैंक रेट् पर आवास ऋण देबेले आ कागजी कार्यवाही पूरा भइला पर फ्लैट क चाभी दे दिहल जाला. बैंक भल ही फिल्म निर्मातन पर भरोसा ना करे, बाकि हमरा भरोसा बा. कुछ समय बाद फिलिम से जुड़ल अउरियो लोग ला एह तरह के योजना ले आवल जाई.\nआपके अउर कवन-कवन फिलिम आवेवाली बाड़ी स?\n‘वर्दीवाला गुण्डा’, ‘राखेला शान भोजपुरिया जवान’, ‘सपूत’, ‘रानी चलल ससुराल’, ‘इज्ज़त’ वगैरह फिलिम.


Dozens of divorce files in family court Bhojpuri - Bhojpuri में पढ़ें- सचहूं प्रेम गली बहुते सांकर बिया – News18 हिंदी\nगांव के बाजार में अचानके एगो बुजुर्ग सवाल क दिहुअन- “नवहा लोगन में ढेर जाना तलाक के केस लड़ता. ई काहें जी? जीवन भर साथ निभावे वाली परिपाटी कहां बिला गइल?” सचहूं पहिले छोट जिलन में फैमिली कोर्ट में तलाक के कौनो ममिला ना सुनात रहल ह. आजकाल कई गो जिलन में फैमिली कोर्ट में तलाक के फाइलन के अंबार लागल बा.\nत गौर कइला पर पता चलता कि ना पति में बर्दास्त करेके स्वभाव बा आ ना पत्नी में. पति होखो भा पत्नी, अहंकार नाक पर बइठल रहता. नई पीढ़ी के अधिकांश लड़का- लड़की समझदार, एडजस्ट करे वाला आ कर्मठ बा लोग.\nअधिकांश लड़किन में स्त्री मर्यादा के ख्याल बा, आ एगो गरिमा का साथे लड़की जीवन जीयतारी सन. कुछुए लड़की अइसन बाड़ी, जौन हर बतिए में सुपिरियारिटी चाहतारी सन. एह तरह के लड़की भा लड़का के ई भाव रहता कि हम्हीं जौन चाहतानी तौन होखो. हम्हीं घर के हर चीज कंट्रोल करीं. जे हमार ना सुनीं, ओकरा के हम ठीक क देब. पहिले जब लड़किन के बियाह होत रहल ह त महतारी लड़की के सिखा के भेजत रहलि ह- “बेटी केहू कुछ खराबो बोले त ओकर ख्याल मत करिह. बस आपन व्यवहार सही रखिह. धीरे- धीरे तोहार व्यवहारे तोहरा के सम्मान दियवावे लागी.”\nगौर करीं त महतारी के ई शिक्षा वेद- उपनिषद के तितिक्षा के ट्रेनिंग रहल ह. माने आदमी के हर बात में उत्तेजित ना होखे के चाहीं, तनाव में ना आवे के चाहीं. अति भावुकता आदमी के जीवन के बैलेंस खराब क देले. इमोशन त ठीक बा बाकिर प्रेक्टिकल भी रहल जरूरी बा. त पहिले के महतारी जीवन मंत्र जानत रहल ह लोग. ईहे शिक्षा लड़का के भी देबे के चाहीं. जहां तक होखे बर्दाश्त कर. अति हो जाता तब रिएक्ट कर. अब शायद ओकर कमी हो गइल बा. संबंध निबाहे में एगो मिनिमम आचार संहिता होला. ऊ का? त सरकार जब जीवन भर साथे रहेके बा त ई मान के चलीं कि केहू भी आदमी संपूर्ण नइखे.\nसबका में कुछ ना कुछ दोष बा. केहू में ढेर दोष बा त केहू में कम. पति भा पत्नी ओकरा के सुधारे के कोशिश करो बाकिर ओकरा के लेके बहुत तनाव में मत रहो. कोशिश सफल भइल त ठीक, आ ना भइल त कौनो बात ना. समझावत रहीं आ प्रेम, आदर आ सौहार्द्र के जगह छोड़ले रहीं. रउरा हृदय के कुल जगहिए घृणा, आक्रोश आ तनाव से भरि देब त प्रेम आ सौहार्द्र खातिर कौनो जगहिए ना बांची. एकर माने रउरा पाजिटिव चीजन के अपना अंतःकरण से दूर भगा देले बानी आ खाली निगेटिव चीज रउरा के घेरले रहता. अइसन ना होखे के चाहीं. त पति भा पत्नी के बीच प्रेम के एगो बरियार खूंटा गाड़े के जरूरत परेला. ई खूंटा तबे गड़ा सकेला जब अहंकार केंद्रीय स्थान पर ना रहे. ना त “हम बड़ त हम बड़” के तनाव जड़ जमावे लागी. त मुश्किल ई बा कि जौन नवहा जोड़ा तलाक के ममिला अदालत तक ले ले गइल बा, ओकरा बीच में इगो के लड़ाई बा.\nकतने केस में त पति- पत्नी एक दूसरा के देखे के नइखे चाहत. हालांकि अइसन लोगन के संख्या तीस प्रतिशत के करीब बा. फिर भी अइसन प्रवृत्ति समाज में बढ़ो ना, एकर ख्याल राखे के परी. अच्छा, एगो अउरी बात बा. नवहा लोगन में कुछ पति भा पत्नी बड़ा बड़- बड़ उम्मीद लेके आवता लोग. बियाह का बाद हई सुख मिली, हऊ सुख मिली. हेतना घूमे- फिरे आ मार्केटिंग करे के मिली. जौन चाहब तौन होई. वगैरह, वगैरह. अब पति अपना नोकरिए में पिसाइल रहतारे, उनुका एतना टाइम नइखे कि ऊ जब चाहे तब इंज्वाय करे चल जासु. कंपनी वर्क फ्राम होम क देले बाड़ी सन त अपना कर्मचारी के सेंट्रल आफिस से मानीटर भी करतारी सन. अब पतिदेव, पत्नी के कहल करसु कि कंपनी के? जाहिर बा कंपनिए के कहल सुनिहें काहें से कि ओही से तनखाह मिले के बा आ ओही से घर चले के बा. ओने पत्नी अगर समझदार ना रहली त ताना मारे लगिहें आ पति के जीवन तनावपूर्ण हो जाई. ओहीतरे पत्नी भी अगर नौकरी करतारी त उनुकरो संगे कई गो जिम्मेदारी बा. नोकरी करे वाला दस घंटा, बारह घंटा तक कंप्यूटर पर वर्क फ्राम होम करता लोग. पति- पत्नी दूनो जदि एह समस्या से जूझता लोग तब त आपसी समझदारी बन जाई.\nबाकिर ओही में एक आदमी जदि पति भा पत्नी से ज्यादा उम्मीद लगा के बइठल रही त दिक्कत बा. अरे भाई जतना देर तूं खटतार ओतने देर पत्नियो खटतारी. त पत्नी से ई उम्मीद काहें करतार कि ऊ तोहरा के ताजा रोटी आ स्वादिष्ट सब्जी बना के खिया देउ. अधिकतर पति समझदार बाड़े आ कामकाजी पत्नी से अइसन उम्मीद ना करेले. बाकिर कुछ मामलन में ई समस्या बा. ओहीतरे कुछ लड़कियो बा लोग जे खाली अपने सुविधा, असुविधा के देखता लोग. ओह लोगन में समग्र सोच नइखे रहत. एकांगी सोच रहता. सबका के लेके चले के परी. खाली पति- पत्नी रहता लोग तबो पति के पत्नी के आ पत्नी के पति के ख्याल राखहीं के परी. ओइजा जदि कौनो निजी स्वार्थ टकराता त लड़ाई- झगड़ा आ तनाव होखबे करी. एइजे तनी संवेदनशीलता के जरूरत बा. कुछ मामला में त ई देखल जाता कि लड़का- लड़की दूनो पढ़ल लिखल आ समझदार बा लोग बाकिर तबो लड़ाई होइए जाता. ओकर कारन जिद आ अहंकार का अलाव कुछु नइखे.\nअब देखीं शादी के समय सात गो कौन- कौन वचन पति स्वीकार करेला. ई कुल बात वधू अपना वर से मनवावेले. पहिला वचन- कन्या वर से पहिला वचन मांगेले- जदि रउरा कबो तीर्थयात्रा करे जाईं त हमरो के अपना संगे लेके जाइब. जदि रउरा कौनो व्रत-उपवास भा दोसर कौनो धार्मिक काम करीं त अपना वाम भाग (बांयां ओर) बइठाइब. दोसरका वचन- जेतरे रउरा अपना मां- पिता जी के सम्मान करतानी ओही तरे हमरो मां- पिता जी के सम्मान करब. तिसरका वचन- रउरा हमार देखभाल युवावस्था, प्रौढ़ावस्था आ वृद्धावस्था में करब. चौथा वचन- परिवार के कुल दायित्व के जिम्मेदारी आ आवश्यकता के पूर्ति के जिम्मेदारी रउरा ऊपर रही-. पांचवां वचन- घर के काम- बियाह वगैरह, लेन-देन भा अन्य अउरी कौनो खर्च करत समय रउरा हमरो राय लेब. छठवां वचन- जदि हम अपना सहेलियन का संगे बइठल बानी त ओइजा रउरा हमार अपमान ना करब. रउरा जुआ वगैरह के दुर्गुण से दूर रहब. सातवां वचन- रउरा पराई स्त्री के मां अइसन समुझब. हमनी के पति- पत्नी के बीच केहू दोसर साझेदार ना रही.\nत बियाह हमनी के 16 गो संस्कारन में से एगो ह. एकर जीवन में बड़ा महत्व बा. बहुत लोग कौनो कारन से जीवन भर कुंआरे रहि गइल बा. ओमें से ढेर लोग त अकेलहीं खुश बा. बाकिर कुछ लोग पछतात रहेला कि बियाह काहें ना कइनीं. बियाह भइल रहित त आपन सुख- दुख दोसरा से बंटितीं. त बहुत लोग मजाक में कहेला कि बियाह मथुरा के पेड़ा ह, जे खाला ऊहो पछताला आ जे ना खाला ऊहो पछताला. खैर ई त भइल मजाक के बात. बाकिर नवहा लोगन में जौन कुछ लोग बियाह का बाद ना पटला से फट ते कोर्ट में तलाक खातिर मामला दायर क देता लोग, ओह लोगन के आत्मनिरीक्षण करेके चाहीं कि हमार कहां गलती बा. प्रेम तत्व के हर जगह जरूरत बा. आ प्रेम गली बहुते पातर होले, सांकर होले. एह गली के बंद कइल, जीवन भर तड़पे के रास्ता खोलल बा.\nFIRST PUBLISHED : January 26, 2022, 17:00 IST


(बियफे, 15 दिसंबर)\nबिहार में पहिला बेर प्रवासी निवासियन के सर्वेक्षण मार्च में शुरु करावल जाई जवना में ओह लोग के सर्वेक्षन होई जे पढ़ाई भा रोजगार खातिर बिहार में रहत बा.\nपाला पड़ला का चलते बिहार में स्कूलन के समय बदल दिहल गइल बा आ सबेरे आठ बजे से चार बजे का बीच स्कूल चलावे के कहल गइल बा.\nबिहार के नदियन के जोड़े खातिर केन्द्र सरकार तीन सौ करोड़ रुपिया दीहि. एह बाति के जानकारी काल्हु उपमुख्यमंत्री सुशील कुमार मोदी दिहलें आ कहलें कि बिहार सरकार एह काम खातिर छह गो परियोजना बनावत बिया जवना का बाद अठाइस लाख हेक्टेयर इलाका के सींचल जा सकी.\nकैमूर जिला के रामगढ़ मोहनिया सड़क पर एगो मोटरसाइकिल आ एगो वाहन का टक्कर से मोटरसाइकिल सवार अधवनिया गाँव के दू लोग क मौत हो गइल आ तिसरका घवाहिल हो गइल.\nराज्य सरकार पूर्वी आ पश्चिमी चंपारण समेत राज्य के समस्तीपुर, मुजफ्फरपुर, वैशाली आ सीतामढ़ी के लीची उत्पादक जिला घोषित कइले बिया जवना का बाद एह जिला के किसानन के लीची के खेती खातिर प्रशिक्षण आ भरपूर अनुदान दिहल जाई.\nTags: बिहार के खबर


बिहार में ‘डकैत’ के राज चलत बा | CinemaBhojpuri.in\nबिहार में ‘डकैत’ के राज चलत बा\nAugust 16, 2012 - फिल्म\n- Tagged: डकैत\t- no comments\tमिथिला टॉकिज के हालमें रिलीज भइल फिलिम ‘डकैत’ के राज सगरी बिहार में चलत बा. चालीस से अधिका सिनेमाघरन में निर्माता मनोज चौधरी के ‘डकैत’शानदार बिजनेस करत बा. पहिला दू हफ्ता में एकर नेट कलेक्शन पैंतीस लाख रुपिया भइल. तय बा कि दर्शक फिलिम के खूबे पसंद कइले बाड़न.\nफिल्म के निर्देशक रविभूषण हउवें आ कलाकारन में पवन सिंह, मोनालिसा, प्रतिभा पाण्डेय, चाँदनी चोपड़ा, मनोज टाईगर, अनिल यादव, मनीष चतुर्वेदी, सुबोध सेठ, दीपक भाटिया, गौरी शंकर आ बृजेश त्रिपाठी के प्रमुख भूमिका बा.\nपिछला हफ्ता एकरा के मुंबईओ में रिलीज कइल गइल आ ओहिजो एकरा बढ़िया समर्थन मिलल बा दर्शकन के. अपना एह सफलता से निर्माता मनोज चौधरी बहुते उत्साहित बाड़ें. (प्रशांत निशांत के रपट)\nरमज़ानो में हाउस फुल रहल पवन सिंह की ‘डकैत’\nभोजपुरी स्टार पवन सिंह के जादू बिहार क बाद मुंबईओ में चलल आ रमज़ान में रिलीज भइला का बावजूद हर जगहा हाउस फुल रहल. पहिला बेर देखे के मिलल कि मुम्बई के अधिकतर सिनेमाघर में दुपहरिया बारहे बजे हाउस फुल के बोर्ड लाग जाव. अइसन पहिला हाली भइल बा.\nमिलत जुलतडकैत का साथ प्रतिभा पाण्डेय (2)4 मई से बिहार में ‘डकैत’ के राज चली (2)पवन सिंह ‘डकैत’ 27 जुलाई से बिहार के सिनेमाघरन में डकैती डलीहें (2)पवन सिंह बने ‘‘डकैत’’ (2)सिनेमा भोजपुरी के टाईगर हउवें पवन सिंह (2)To the official site of Related Posts via Taxonomies.\tLeaveaReply Cancel reply


अगस्त 2011 – Anjoria\nMonth: अगस्त 2011\nअगस्त 31, 2011 Editor\nएम.डी.वी.मोशन पिक्चर के बैनर तले बनल फिल्म “प्यार के बंधन ना टूटे मितवा” में मनोज टायगर आ नवोदित अभिनेता संजीव राजपूत आपन-आपन जोर आजमाइश करत नज़र अइहे. बादल आ बबाली…\nपब्लिक रिलेशन (PR) का क्षेत्र में एगो नया सोच आ निशाना का साथ उतरल “स्पेस क्रिएटिव मीडिया”. भोजपुरी इंडस्ट्री के प्रमोशनल पैतरन के सही ट्रेक पर ले आवे के कोशिश…\n‘आग‘ लेके आवत बाड़ी अभिनेत्री रितिका शर्मा\nडीजे मूवी इन्टरटेन्मेन्ट के बैनर में बनल भोजपुरी फिल्म ’आग’ बन के तइयार बा. एह फिलिम में रितिका शर्मा मुख्य नायिका के किरदार कइले बाड़ी आ पंकज केशरी मुख्य नायक…\nभोजपुरी के युवा स्टार जूनियर निरहुआ प्रवेश लाल यादव अब नयकी अदाकारा मेघा घोष से नैन लड़इहें. मेघा के खूबसूरती प्रवेश के अतना दिवाना बना दिहले बिया कि अब ऊ…\nईद आ हमार मुसलमान दोस्त\n– सुशील झा आज ईद ह. जब जब ईद आवेले हिया में टीस जइसन उठेला. एहिजा दिल्ली में केहू अपना घरे सेवइयां खाए ना बोलावे. एहिजा अतना बेतकल्लुफीओ नइखे कि…\nमहुआ टी॰वी॰ पर डांस शो "नाच नचईया धूम मचईया"\nभोजपुरी के मनोरंजक चैनल महुआ टीवी पर एगो अनोखा डांस रियलिटी शो “नाच नचईया धूम मचईया” के प्रसारण 27 अगस्त से हर शनिचर-अतवार का रात 8 बजे से शुरू हो…\n"इंसाफ" में पवन-कृशा धमाल मचइहे\nभोजपुरी सिनेमा के सुपरस्टार पवन सिंह आ नयकी सनसनी कृशा खण्डेलवाल के जोड़ी चर्चित निर्माता अभय सिन्हा के फिल्म “इंसाफ” में धमाल मचावे आ रहल बा. फिल्म में पति पत्नी…


खेसारीलाल के नायिका बनली मोनिका सिंह – Anjoria\nसिनेमा भोजपुरी के हॉट नायिका मोनिका सिंह अब चर्चित स्टार खेसारीलाल यादव के नायिका बनल नजर अइहें. फिलिम होखी चर्चित फिल्मकार अनिल सिनकर के जिनकर फिल्म ‘गजब सीटी मारे सईंया पिछवारे’ में मोनिका सिंह नायिका रहली. अबही एह नइकी फिलिम के नाम नइखे धराइल आ एकरा के ‘प्रोडक्शन नम्बर टू’ कहल जात बा. फिलिम के बैनर बावे श्री पद्मावती पिक्चर्स एण्ड इंटरटेनमेंट्स के आ प्रस्तुतकर्ता बाड़ी कविता अनिल सिनकर.\nमोनिका के जोड़ी फिलिम एलान बा में मनोज तिवारी संगे जमल रहे त ‘खून के इल्जाम’ में पवन सि्ह संगे. हालही में मोनिका ‘सईंया अरब गईले ना’ के शूटिंग जौनपुर में पूरा कर के आइल बाड़ी.\nOne thought on “खेसारीलाल के नायिका बनली मोनिका सिंह”\nhame bhi film kuch sine milga kya


ⓘ मुक्त इलेक्ट्रॉन - Wiki .. सूचना | यह क्या है?\nⓘ मुक्त इलेक्ट्रॉन - Wiki ..\nⓘ मुक्त इलेक्ट्रॉन\nशब्द के अर्थ को मुक्त इलेक्ट्रॉन में भौतिकी पर निर्भर करता है के संदर्भ में. यह हो सकता है उल्लेख करने के लिए:\nमुक्त इलेक्ट्रॉन मॉडल, के रूप में एक कण में Drude-Sommerfeld मॉडल की धातुओं.\nके के प्रभारी वाहक, वाहक के रूप में बिजली के प्रभारी.\nइलेक्ट्रॉन के रूप में, मुक्त कण.\nके के संयोजक और चालन बैंड के रूप में, एक चालन बैंड इलेक्ट्रॉन के सापेक्ष इलेक्ट्रॉनिक बैंड संरचना का एक ठोस.\nValence इलेक्ट्रॉन, के रूप में एक बाहरी खोल इलेक्ट्रॉन साथ जुड़ा हुआ है कि एक परमाणु है.\nमुक्त इलेक्ट्रॉन लेजर, के रूप में एक कण में इलेक्ट्रॉन बीम.\nफर्मी गैस, के रूप में एक कण का एक गैर-बातचीत इलेक्ट्रॉन गैस.\nWikipedia: Free electron\nFree free electron electron orbital (band). मुक्त इलेक्ट्रॉन Free electron मुक्त इलेक्ट्रॉन


केसर के गंध लेके पुरवा चलल रहे – Anjoria\nJan 24, 2012 कविता, गणेश दत्त किरण, पाती, भोजपुरी पत्रिका\n(पाती के अंक 62-63 (जनवरी 2012 अंक) से – 8वी प्रस्तुति)\n– प्रभाष कुमार चतुर्वेदी\n(आखिरी पाँच बरिस)\nकविता केसर का गंध जइसन मादक आ पागल बनावे वाली होले. कवि के रचना पर कवि अपना आ पाठक लोग साथे सुनवइयो लोग के पागल बना देला –\nदेखलीं त तहरा घर के खिरकी खुलल रहे.\nकवि जी प्रकृति का जर्रा-जर्रा में कन-कन में भगवान के दिहल गंध क मजा लेत बाड़न. कवि जी प्रेमी, कविता प्रेमिका. ईश्वर के एह करिश्मा के, के समझा पावेला ? लछुमन, राम क भई रहलन, बाकिर उहो राम क चरित के ना समझ पवलन. कविता क लोच, लचक पर कवि खुद कैस अइसन पागल रहन. एही चाल पर एही अदा पर त कैस निछावर हो गइल.\nप्रेमिका के शरीर के छूके जेवन पुरवा चली ऊ प्रेमिका का शरीर क सुगंध लेके चली. जहाँ कवि प्रेमी होखे, कविता प्रेमिका होखे ओहिजा कविता का सुगंध से कवि काहें नाहीं कैस हो जाई ? कवि मजनू हो जाला, कविता लैला.\nहमार गुरुदेव ‘किरण’ जी अन्हार के खतम करे खातिर आ भोर लिआवे खातिर जिनगी भर जुझलन. बुला अन्हार अन्हेरे के कहल जाला. जुलम का कारन पढ़ाई छूटल. कालेज आ विश्वविद्यालय क मुंह ना देखलन. हमरा विचार से विद्या स्त्री ह. स्त्री मोह-माया बंधन ह. ज्ञान पुरुष ह. मुक्ति-मोक्ष ज्ञान से मिलेला. अज्ञान के तम के अन्हेर के ज्ञान क एगो किरन भगावेला दूर बहुत दूर. अपना गुरु के हम ज्ञानी मानींला. गुरुजी रहलें – आचार्य, ज्ञानी आ महापंडित.\n‘किरन’ जी मुअलन आ मरि-मरि के जियलन. अपना आन-बान खातिर, अपना इज्जत आ शान खातिर, समाज के रक्षा खातिर ऊ रोज-रोज मर मिटत रहलन. अउर जे कही कि किरन जी मर गइलन तऽ ओके हम ‘नासमझ’ कहब. किरन रोजे आपन उजाला भोरे से फैलाई. जब तक धरती आ सृष्टि रही, किरन आपन उजाला फइलावे वाला धरम, अन्हेर मिटावे वाला करम ना छोड़ी. किरन के साहित्य जुग-जुग आपन धरम-करम निबाही. साहित्य के हर विधा – नाटक, उपन्यास, लेख, कविता, समालोचना, गजल, रूबाई, मुक्तक, सानेट, प्रबंध-काव्य, खण्ड-काव्य, हाइकू आदि पर उनकर समान अधिकार रहे.\n‘किरन’ जी से पहिला बेरी मुलाकात सन् 2005 में मई-जून के महीना में भइल रहे. मुलाकात के कारन रहे गोरखपुर विश्वविद्यालय में एम॰ए॰ अन्तिम वर्ष में लघु शोध के रूप में हम ‘किरन’ जी के व्यक्तित्व आ कृतित्व“ विषय चुनले रही. ‘किरन’ जी के विषय में, उनका गीत लेखन के विषय में, हम बचपने से सुनले रहीं. मन में भोजपुरी भाषा आ कवि के प्रति भाव रहे, जवन अवसर पावते फूट पड़ल आ उनुका पैतृक गाँव बैरी पहुँच गइलीं.\n‘किरन’ जी से जब संवाद भइल कि हम आप पर लघु-शोध करे आइल बानी त उहाँ के विषय पुछलीं. विषय ‘व्यक्तित्व आ कृतित्व’ बतवते उहाँ के इंकार क देनीं. कहलीं बाबू भोजपुरी में एकएगो अगड़घत्त कवि बा लोग, तहरा के हमहीं मिललीं हाँ ? एकरा बाद जब हम जिद्द कइ के पूछे लगलीं त उहाँ के खड़ी बोली में आपन परिचय एह रूप में दिहलीं\nकिसी संतप्त का टूटा हुआ अरमान हूँ मैं,\nनदी के पेट का डूबा हुआ जलयान हूँ मैं.\nबुझी-सी वर्तिका हूँ दीप की, जैसे उपेक्षित,\nघृणा के योग्य लेकिन हूँ नहीं, इन्सान हूँ मैं.\nहमरा मन में अउर कुछ पूछे के आवेग रहे. तब तक उहाँ के कहलीं, अउर जानल चाहऽत बाड़ऽ ?\nकिसी चक्रान्त का निष्कर्ष हूँ, परिणाम हूँ मैं\nप्रभा के शून्य-सा अपकर्ष का आयाम हूँ मैं.\nअनल का एक कण, जो दब गया प्रतिकूलता से,\nउसी प्रतिकूलता का क्षीण अंग अनाम हूँ मैं.\nकवि के प्रति हमार अउर जिज्ञासा बढ़ल. ऊहाँ के आपन अंतिम लाइन में जवन परिचय देहलीं उहे उहाँ के परिचय आ साहित्य के उत्स भूमि हऽ.\nहमार नाम वैरागी हऽ बाकिर हम किरन जी से मिललीं त उहाँ के साँचो के वैरागी पवलीं. मान-सम्मान से बहुत दूर सादा जिनिगी बसर करे वाला संत. छल-प्रपंच से दूर. प्रशंसा आ निन्दा से दूर. सहृदय मनीषी. हमरा के शिष्य त बनवलन, बाकिर अतिथि सत्कार कइला का बाद. भरपेट स्वादिष्ट भोजन, ठंढा-गरम सब कुछ खिअवला-पिअवला का बाद.\n‘किरन’ जी अपना धर्मपत्नी के नाम ना लेस. ऊ हमेश उनके ‘लिलिया के माई’ कह के सम्बोधित करस. किरन जी आ माता जी अपना जिनगी के छोट-बड़ घटना के हर बात खोल के बतावस हमरा से. कइसे दुराकांछी लोग कतल का केस में फँसवलन. कइसे उनकर प्रिय पुत्र के अभिमन्यु अस चक्रव्यूह में फँसा के कतल कइल गइल. कइसे ऊ पुलिस के दुश्चक्र में प्रताड़ित भइलन. कइसे किरन जी के दारोगा झूठा केस में बूट से मरलस ? घायल शेर, घायल योद्धा अस किरन जी थाना में दहाड़ मारत रह गइलन. कविवर के दुश्मन उनुका के डकैत साबित करे के प्रयास में रहल लोग. आजीवन कारावास के सजा करीब-करीब सुनिश्चित हो गइल रहे. एही बीच कविवर के रचना ‘अग्निपथ’ कोर्ट में लागल. जज एतना प्रभावित भइल कि कविवर बाइज्जत बरीं हो गइलन.\n‘किरन’ जी अपना जीवन के अप्रिय प्रसंगन के हमरा से ना बतावसु, लेकिन किरन जी के धर्मपत्नी, (लिलिया के माई) ओह प्रसंगन के भी खुलके हमरा से बतावस. ‘लिलिया के माई’ हर घरी किरन जी के साथ देहली, अंतिम साँसो के उहे साक्षी बाड़ी. एक बार एगो प्रसंग में बतवली कि किरन जी पर एकबार कातिलाना हमला होखे वाला रहे. किरन जी शौच खातिर सुबह-सुबह घर से दूर सुनसान खेत में बइठल रहन. श्रीमती जी छत से देखली हमलावर दूर से आवत बाड़ें सऽ. ऊ बंदूक चलावे ना जानत रही, लेकिन फाँड़ में गोली आ हाँथ में बंदूक ले के तेजी से बढ़ के शौच करत किरन जी के पीछे से गंजी खींच के बंदूक थमा दिहली. धाँय-धाँय गोलियन के गर्जन से सारा गाँव सन्न रह गइल रहे. किरन जी के जान लिलिया के माई एह तरे बचवले रही. आजो लिलिया के माई पचहत्तर बरिस के अवस्था में वीरांगना अस लागेली.\n‘किरन’ जी के हम अपना गाँवें उनवाँस जवन हमरा से पहिले आचार्य शिवपूजन सहाय के गाँव हऽ, कई बार बोलवलीं. ऊहाँ के छोट-बड़ एकाध गो सम्मान सभ भी आयोजित करवलीं. एह आवाजाही में हमारा पिताजी पर गुरुदेव किरन जी आ किरन जी पर पिताजी दूनों जाना एक दूसरा पर एतना आकृष्ट भइलन कि पिता जी बार-बार किरन जी के घरे आ किरन जी पिताजी के पास आवसु.\nगृहप्रवेश, शादी, तिलक का अवसर पर किरन जी हमार मुख्य अतिथि रहलीं. बड़े-बड़े विद्वान, अफसर, नेता, प्रोफेसर अक्सर आवसु, आ किरन जी के व्यक्तित्व से अभिभूत हो जाव लोग.\nएक बार हमरा तिलक का अवसर पर गुरूदेव के साथे, जवन दुर्घटना हो गइल कि हमार पूरा परिवार सन्न रहि गइल. हम आज तक ओह अपराध बोध से निबट ना पवलीं. ऊ अपराध बोध हमरा के ‘किरन’ जी के अन्तिम समय में किरन जी से दूर कई देलस लेकिन किरन जी हमरा मन से कभी दूर ना गइलें. घटना ई भइल कि पूरा गाँव, तिलकहरू आ जवार के भोजन करवला के बाद करीब रात के 12 बजे परिवार के लोग भोजन करे बइठल रहे. गुरुदेव दालान में अन्य सम्मानित अतिथियन का साथे सूतल रहलीं. ऊहाँ के सेवा के जिम्मेदारी हमरा बड़ भाई ‘महात्मा’ के दिहल रहे. एतने में अचानक बरखा सुरू हो गइल. महात्मा जी अन्य अतिथियन के समुचित व्यवस्था करे में जुट गइलें. एही बीच किरन जी लघुशंका खातिर नाली पर जाए चाहत रहलीं. ऊहाँ के कई बार महात्मा-महात्मा आवाज लगवलीं. ओहिजा उपस्थित अन्य लोग ई ना समझ पावल कि किरन जी केके आवाज दे तानी. बड़ भाई महात्मा के घरेलू नाम बबलू रहे. किरन जी बड़ा उत्साही व्यक्तित्व के रहलीं. ऊहाँ के अपना अस्वस्थ शरीर आ कमजोर दृष्टि के दरकिनार कइ के खुद खड़ा होखल चहलीं, लेकिन दुर्भाग्य शरीर धोखा दे देलस आ ऊहाँ के दिवाल के भरम में तेज गति से चलत स्टैंड फैन में हाथ डाल देनी. पूरा पंजा पंखा में पड़ते चार गो अंगुरी कट के झूल गइली सन. खून के फौब्बारा से सारा बिछावन सराबोर हो गइल. डाक्टर के बोलवा के पट्टी बंधावल गइल. खून एतना बहे कि बंद होखे के नावें ना ले. मुख्य अतिथि किरने जी रहलीं. सब स्तब्ध रहे. किरन जी के दर्द घटावे वाली आ नींद क दवा खूब दिआइल. किरन जी कहलीं कि अब हम ना बाँचब. बाकिर तोहन लोग के हम आशीर्वाद देत बानी कि भगवान तोहन लोग क मंगल करसु. आ पिता जी से कहलें कि जेवन होखे वाला होला तेवन होला, विधि के विधान इहे रहल ह. तोहन लोग अपना मन में अपराध बोध मत रखिहऽ जा. सुबह किरन जी कुछ ठीक भइलीं त जीउ में कुछ सांस आइल. पिताजी बहुत दुःख का साथे माताजी (श्रीमती किरन) से घर में जाइके घटना के बतवनी आ दुआर पर किरन जी के देखे खातिर बोलवलीं. किरन जी समझलीं कि हमार परिवार अपराध बोध से घिर गइल बा. हमनीं के सहज बनावे खातिर सुबह किरन जी गा-गा के आँख चमका-चमका के हाँथ से अभिनय कऽ के आपन रचल गीत सुनवलीं. संयोग कि रात के नर्तकी महफिल में इहे गीत गवले रहे. माता जी (श्रीमती किरन) उहाँ के चुप करवावस आ कहस, का लड़िकचुल्ली कइले बाड़ऽ ? हिलला डुलला से फेरू खून बहे लागी. किरन जी कहलन- ‘का बोलऽताड़ू, जब गोली लगला से मउवत ना आइल तऽ हे अंगुरी छिछोहइला से मउवत ना आई.’\n‘किरन’ जी के एगो अऊर प्रसंग हमके याद बा. एक बार हमरा दुआर पर विद्वान मण्डली के जमघट लागल रहे. किरन जी ओहू सभा में मुख्य अतिथि रहीं. उत्तर प्रदेश सरकार के वरिष्ठ आई॰ए॰एस॰ विनोद शंकर चौबे, गोरखपुर विश्वविद्यालय के प्रख्यात इतिहासकार व साहित्यकार प्रो॰ माताप्रसाद त्रिपाठी, सागर विश्वविद्यालय के अ॰ प्रोफेसर डॉ॰ आशुतोष मिश्र, डॉ॰ धीरेन्द्र राय, डॉ॰ इन्द्रदेव राय, डॉ॰ अवधेश तिवारी, डॉ॰ महात्मा, श्री सुदर्शन पाण्डेय (प्रोफेसर साहब), डॉ॰ त्रिभुवन जइसन विद्वान साहित्यकार लोग उपस्थित रहे. दुपहर के भोजन के बाद साहित्यिक गलचऊरा सुरू हो गइल. हमरा बाबू जी के किरन जी से बोलवावे खातिर कुछ छेड़े के आदत रहे. ऊहाँ के किरन जी के सुना के कहलीं – ‘इतिहास कुछ ना हऽ. गड़ल कब्र खोद के निकालल, राजा-रानी क कहनी, खण्डहर आ टीला क कहनी हऽ. एके जानल आ ना-जानल बराबर हऽ.’ एह बात पर प्रो॰ माताप्रसाद त्रिपाठी जी कहनी – ‘ना ! एतने इतिहास ना ह, मानव सभ्यता क विकास क गाथा, कुशल शासन-प्रशासन के अध्ययन, आ जन कल्याण के उपाय के खोज इतिहासे बतावेला.’ पं॰ विनोद शंकर चौबे कहलन – ‘एतने ना. हमरा प्रशासन क खामी, गुण-दोष, दिश-निर्देशन, मार्ग-दर्शन इतिहासे से पता चलेला. देश में सुख-शंति कायम कइसे होई, ई उपाय इतिहास बताई.’\nकिरन जी मौन सधले रहीं. बाबूजी फिर आपन एगो बिना माँगल सलाह देहनीं – ”आप लोगन के चाहीं कि सरकार के सलाह देहीं जा कि हिंदी आ इतिहास क पढ़ाई बंद क देहल जाय.“ किरन जी – ‘ल ना ! ई काहें?’\nबाबू जी – ‘कविता का हऽ’ – ”एगो झूठ कल्पना. नदी गावतिया, फूल हंसऽता, हिमालय सर उठवले बा, ई झूठ ना त का हऽ. कविता में रोवऽ, रोवावऽ, गावऽ, गवावऽ, ई कुल का हऽ. समय बरबाद कइला क सिवा ?“\nकिरन जी एकर जबाब दिहलीं –\nइन्सान वही जो रोता है इन्सान वही जो हंसता है\nगैरों के सुख-दुःख में न जिए इन्सान नहीं वो पत्थर है.\nकिरन जी अपना अंतिम समय में शारीरिक रुप से एकदम अशक्त हो गइल रहीं. कान, आँख, पैर, सभ जबाब दे देले रहे, खाली वाणी के ओज बचल रह गइल रहे. हम अपना चरित्रवन वाला मकान के गृहप्रवेश में ‘किरन’ जी के लेबे खातिर उहाँ के सोहनी पट्टी वाला मकान पर गइल रहीं. बाबूजी गृहप्रवेश के दू-दिन पहिलहीं गुरूदेव से आवे खातिर अनुरोध कइले रहीं. किरन जी हमरा किहाँ आवे खातिर बहुते उत्साहित रहीं. हम उहाँ के पीठ पर टाँग के घर से मुख्य सड़क तक ले अइनी आ फेरू रिक्श से आवास पर. गुरूदेव के ओह दिन के शान-बान एकदम निराला रहे. हांथ में सुन्दर छड़ी, सर पर काली टोपी. चमचमात कुर्ता-धोती पर काला जैकेट. कंधा पर पश्मीना के शाल. शाल के ऊपर एगो गोटादार झालरदार गमछा. साइत किरन जी का पोशाक का सामने ओह दिन पं॰ नेहरूवो जइसन पोशाक के सौखीन एकदम हवा हो जइतें. तिरछी काली टोपी, गरदन एगो विशेष अदा में तिरछा सहारा लेके. चलत खानी चाल में एगो गजब बड़प्पन झलकत रहे.\nमकान पर पहुँचते ओहिजा उपस्थित सभ अतिथि लोग किरन जी के उठ के स्वागत कइल. बातचीत होखे लागल. जलपान के बाद पिताजी गुरूदेव के गला में एगो बड़हन फूलमाला डललीं.\nपिताजी कहलीं – ‘भाभी जी में देवर के आधा हक होला कविवर. उनका गला में भी माला डाल देईं नऽ?’\nगुरूदेव कहलीं – ‘अरे ! आपके आधा हक नाहीं पूरा हक बा. आधा हक त समाज देलहीं बा आधा आप वकील हईं लड़ि के लेइये लेब.’\n‘तऽ आपकऽ आज्ञा बा नऽ ?\nगुरूदेव – ‘हँ जी, आप उनका गर में जयमाल डाल देहीं आ ऊ आपका गर में जयमाल डाल देंसु, गनना त हम जानते बानीं कि आप लोग के पहिलहीं ले बनल बा.’ एकरा बाद दूनों जन ठठाके हंस देहल.\nना आरती उतारे मन्दिर में लोग जाई\nईमान अगर नर में तनिको बनल रहे..\nहम दर्द सुनवलीं त सब मुस्कुरा उठल\nकुछ लोग बतावल जे बढ़िया गजल रहे..\nकुछ लोग बतावल जे भाष के दोष बा\nएने त अपना मुँह पर बारह बजल रहे..\nबेईमानी आ ढकोसला के खिलाफ किरन जी बिगुल फुंकले रहलीं जिनगी भर. जमाना से लड़लीं बाकिर झुकलीं ना. ‘मुंह पर बारह बजल रहे’ एगो क्रांतिकारी नारा हऽ, कविवर के. अभाव के जिनिगी में भी प्रशंसा आ निन्दा से दूर. जइसे कैस के जमाना पागल कहल, ओइसहीं किरन जी जिनगी भर पागल कहइलें. राणा प्रताप दर-दर ठोकर खइलन बाकिर अकबर के जै ना बोललन. प्रताप पागल रहलन आजादी के. कैस पागल रहे प्रेम के, किरन पागल रहलन राणा नियर आन के, कैस नियर लैला के, प्रिया कविता, प्रेमिका कविता आ सुन्दरी कविता खातिर.\nलैला माने कालिख, किरन माने अंजोर, ज्योति, प्रकाश. जइसे रात के बिना दिन के अर्थ नइखे, वइसहीं लैला बिना कैस बेमानी बा. अइसनें अन्हार आ, किरन के सम्बन्ध बा. जग के अन्हार मिटावत-मिटावत किरन अमिट हो गइलन. उहां के चहितीं त खूब ठाढ-बाट के जिनिगी बीतित, बाकिर राणा के अरावली में भटकल पसन्द रहे. किरन जी अपना सिद्धांत से समझौता कबो ना कइलन.\nकिरन जी हमनी के छोड़ के चल गइलन, लोग अइसन कहत बा. हमरा त इ बुझाता कि किरन जी आजुओ कहीं नइखन गइल. ऊ उहें गइलन जवन मनुष्य के, जीवात्मा के अंतिम लक्ष्य होला.\nबावन गो बौना पर, एक किरन-बावनी


खबर एक नजर में (29 अप्रेल 2011) – टटका खबर\nखबर एक नजर में (29 अप्रेल 2011)\nफोन से भाषण दिहें अन्ना हजारे\nआजु बनारस से अपना भ्रष्टाचार विरोधी अभियान के शुरुआत अन्ना हजार फोन से भाषण दे के करीहें. अन्ना के तबियत खराब चलत बा आ डाक्टर लोग उनुका के आराम करे के सलाह दिहले बाड़न. हालांकि स्वामी अग्निवेश आ अरविंद केजरीवाल एह सभा में मौजुद रहीहें आ भाषण दिहें. जिला प्रशासन एह सभा के अनुमति दे दिहले बिया.\nअयोध्या रामलला मंदिर के तिरपाल बदलल जाई\nअयोध्या मामिला के सुनवाई करे वाली लखनऊ बेंच अयोध्या जिला प्रशासन के एह बात के अनुमति दे दिहलसि कि रामलला मंदिर के पुरान तिरपाल, पालिथीन, रस्सी वगैरह बदल देव जवन कि बहुते जर्जर हो चुकल बा. अदालत अपना ओह फैसला पर ३१ अगस्त तक के रोको लगा दिहलसि जवना में रामजन्म भूमि के जमीन तीन हिस्सा में बाँटे के बात कहल गइल बा. ओह फैसला का खिलाफ सुप्रीम कोर्ट में याचिका दाखिल बाड़ी सँ.\nअरुण मिश्रा के ४३ करोड़ के संपत्ति के पता लागल\nयूपी के औद्योगिक विकास निगम के मुख्य अभियंता रहल अरुण मिश्रा के नाजायज तरीका से अर्जित ४३ करोड़ के संपत्ति के पता लागल ब. सीबीआई देश भर में पसरल ओकर १३ गो कंपनियन के पता लगवले बिया. अरूण मिश्रा अपना के कुँआर बतावेला बाकिर विभाग के कहना बा कि ओकर दू गो बीबी बाड़ी सँ. एलिना मिश्रा देहरादून में कारोबार सम्हारेले आ दोसरकी बीबी राजपुर रोड में रहेले जवना के गिरफ्तार कइल जा चुकल बा. एलिना मिश्रा फरार बाड़ी. अरुण मिश्रा के गुरु आचार्य आशीष सेमवाल के खोज हो रहल बा. पता चलल बा कि ऊ अरूण मिश्रा से ५७ लाख रुपिया लिहले रहुवे सीबीआई जाँच रोकवावे का नाम पर. अरुण मिश्रा के हर काम के शुरुआत एही आचार्य का हाथे होखत रहे.\nबिहार में एगारह हजार करोड़ रुपिया के निवेश\nदेश के चार गो बड़हन कंपनी बिहार में आपन कारखान लगावे जा रहल बाड़ी सँ. अभिजीत ग्रुप बांका में ५७० एकड़ जमीन ले चुकल बा आ नवादा के सिरदल्ला में जमीन दिआवे के सरकारी कोशिश हो रहल बा. कंपनी के झारखंड में कोल ब्लॉक आवंटित हो चुकल बा. कंपनी दस हजार करोड़ रुपिया के निवेश बिहार में करी. हीरो साइकिल बिहटा भा हाजीपुर में जमीन पावे के कोशिश में बावे जहाँ हीरो मोटरसाइकिल के पार्टपुर्जा बनावल जाई. श्री सीमेंट आ एबीजी सीमेंट कंपनी बिहार में सीमेंट कारखाना लगावे जा रहल बाड़ी सँ. ई तीनो कंपनी आपन आपन दू सौ से ढाई सौ करोड़ रुपिया के निवेश करीहें सँ.\nनौ हजार स्वास्थ्य मित्र के बहाली होखी\nबिहार सरकार राज्य के हर स्वास्थ्य केन्द्र पर एगो स्वास्थ्य मित्र के बहाली करे के फैसला कइले बिया. ई मित्र लोग गाँवे गाँवे घूम के लोग के योग के शिक्षा दिहें आ एक्युप्रेशर से इलाज करीहें. एह बहाली में योग प्रशिक्षित लोग के प्राथमिकता दिहल जाई. स्वास्थ्य मंत्री अश्विनी कुमार चौबे इहो कहले बाड़न कि अब सरकारी अस्पताल मे मुफ्त जाँच के सुविधा सभका के दिहल जाई. पहिले खाली बीपीएल परिवारन के दिहल जात रहे. सरकारी अस्पतालन में बाहर के डाक्टर के पुर्जा थमावे वाला लोग का खिलाफ कड़ा कार्रवाई कइल जाई. एह खातिर निगरानी दस्ता बनावल गइल बा. इहो कहले कि पावापुरी आ बेतिया में मेडिकल कॉलेज आ राज्य में बहुते नर्सिंग आ पारामेडिकल कॉलेज खोलल जाई जेहसे कि डाक्टर, नर्स आ सहायकन के कमी दूर हो सके.\nबिजली संकट का चलत आरा आ गोपालगंज में फायरिंग\nराज्य में चल रहल बिजली संकट का खिलाफ आवाज उठावे वालन के हंगामा रोके खातिर काल्हु आरा बंद करावल गइल . आरा रेलवे स्टेशन पर ट्रैक पर जाम लगावल गइल. एहिजा पुलिस लाठी चार्ज कइल सकरले बिया बाकिर कहल जात बा कि हवाई फायरिंगो कइलसि. गोपालगंज में फायरिंग के बात पुलिस सकरले बिया आ तीन राउण्ड फायर के बात कहल गइल बा. हालांकि फायरिंग से केहू घवाहिल नइखे भइल. पुलिस के लाठी चार्ज में बहुते लोग घवाहिल भइल बा. कैमूर आ भागलोपुर में विरोध प्रदर्शन के खबर बा.\nछपरा आरा पुल खातिर जमीन अधिग्रहण\nछपरा आरा पुल बने के काम जोर शोर से लागल बा. अब पुल पर जाये खातिर पँहुच पथ बनावे ला जमीन अधिग्रहण के काम शुरु हो गइल बा. डोरीगंज का लगे कोटवा पट्टी रामपुर, रामपुर बिन्द गाँवा आ बदलपुरा गाँव में ई अधिग्रहण हो रहल बा. कुल २३ एकड़ जमीन के अधिग्रहण होखी. अबहीं जिला प्रशासन एकर विवरण राज्य सरकार का लगे भेजले बिया. ओहिजा से स्वीकृति मिल गइला का बाद अधिग्रहण कर लिहल जाई.\nछपरा जिला अस्पताल में गलत तरीका से बहाल लोग के बहाली रद्द\nछपरा जिला अस्पताल में सिविल सर्जन के बहाल कइल दू गो ड्रेसर आ चार गो काउंटर कर्मियन के नियुक्ति के गलत तरीका से भइल बतावत रद्द कर दिहल गइल बा. जिलाधिकारी संबंधित संचिका के निरीक्षण का बाद पवले कि बहाली में पारदर्शिता ना रहल आ बहाली विधिवत ना करावल गइल रहे. एह से एह बहालियन के तत्काल प्रभाव से रद्द कइल जा रहल बा.


छिरियाइल राजभर के अमित शाह दिल्ली बोलवलें – टटका खबर\nलखनऊ 20 मार्च (वार्ता) योगी सरकार से नाराज चलत आ अपना औकात से बेसी भाव खात उत्तर प्रदेश के पिछड़ा कल्याण मंत्री आ सुहेलदेव भारतीय समाज पार्टी के अध्यक्ष ओम प्रकाश राजभर के भाजपा अध्यक्ष अमित शाह आजि दिल्ली बोलवले बाड़ें.\nअपने सरकार से नाराज चलत राजभर सरकार के एक बरीस पूरा होखला पर भइल समारोहो में ना गइल रहलें. भाजपा के धिरवले बाड़ें कि जबले अमित शाह से बाति ना कर लीहें तब ले 23 मार्च के होखे वाला राज्यसभा चुनाव में भाजपा के भोट ना दीहें. उनुका लगे चार गो विधायक बाड़ें बाकिल अपना नउवां उमिदवार के जितावेला भाजपा उनुका बानरघुड़की का आगे उनुकर बाति सुने के तइयार बिया.\nराजभर के कहना बा कि एह सरकार में गरीबन के कवनो सुनवाई नइखे होत. भ्रष्टाचार रुकत नइखे. उनुका गोल के विधायकन आ कार्यकर्तन के भाव नइखे मिलत.\nTags: ओम प्रकाश राजभर


मध्यप्रदेश – टटका खबर\nदेश के विरोधी गोल चाहे ऊ राजनीति में होखो, मीडिया में होखो, प्रशासन में होखो, सरकार चलावत होखो, भा पंचइति करे में लागल होखो बुझात बा कि बाकायदा एगो टूल किट बना के देश के माहौल बिगाड़े में लागल बा. अपना देश के लोग त कउवा कान ले गइल सुनते कउवा का पाछा भागे लागेला\nहिन्दू एक हो जासु त कवनो ताकत हरा ना सकी मोदी के\nपन्ना, 03 जून (वार्ता) मध्यप्रदेश के मुख्यमंत्री रह चुकल बड़का कांग्रेसी नेता दिग्विजय सिंह के कहना बा कि कांग्रेस नेता एकजुट हो जासु त उनुका गोल के कवनो ताकत हरा ना सकी. प्रदेश कांग्रेस समन्वय समिति के प्रमुख दिग्विजय सिंह ई बाति गुटबाजी से जुड़ल सवाल का जवाब में कहलन. कहलन कि सभो देखी कि\nदिग्विजय सिंह हार के जिम्मेदारी अपना कपारे लिहलन\nभोपाल 20 दिसंबर (वार्ता) कांग्रेस महासचिव आ मध्यप्रदेश के मुख्यमंत्री रहल दिग्विजय सिंह हाल के चुनाव में कांग्रेस के हार के जिम्मेदारी अपना कपारे लिहलन, कहलन कि उनुका उमेद रहे कि कांग्रेस 110 से लेके 120 ले सीट जीती बाकिर उनकर अनुमान गलत निकलल. कहलन कि कि मालवा आ निमाड अंचल मे उनका पार्टी के\nछिटपुट वारदात का साथ मध्यप्रदेश मे 71 फीसदी मतदान\nभोपाल 25 नवंबर (वार्ता) चउकस सुरक्षा इतजाम का बादो मध्य प्रदेश में वोट पड़े का दिने आजु दू जने के मौत हो गइल आ एक दर्जन से अधिका लोग घवाहिल हो गइल. बाकिर एकहत्तर फीसदी वोट पड़ल. पिछला दस साल से एहिजा भाजपा के सरकार बा. अबकी का चुनाव में कवनो लहर भा मुद्दा ना\nईवीएम लेके भागत कांग्रेसी मराइल\nमुरैना 25 नवंबर (वार्ता) मध्यप्रदेश विधानसभा चुनाव का दौरान ईवीएम लेके भागत घरी सुमावली से कांग्रेस विधायक ऐदल सिंह कसाना के भतीजा भूरा कसाना सुरक्षाकर्मियन का गोली से मरा गइल. पुलिस बतवलसि कि सुमावली इलाका के नायत.का.पुरा गांव मे कांग्रेस प्रत्याशी ऐदल सिंह कंसाना के पैतृक घर ह. एहिजा के मतदान केद्र से ईवीएम लेके\nभोपाल 24 नवंबर (वार्ता) मध्यप्रदेश में विधानसभा चुनाव खातिर वोट डलवावे के सगरी काम पूरा क लीहल गइल बा. सोमार का दिने चौकस सुरक्षा का बीच सबेरे साते बजे से वोट पड़ल शुरू हो जाई आ साँझ पाँच बजे ले चली. एह चुनाव में अढ़ाई हजार से अधिका उम्मीदवारन के भाग्य के फैसला हो जाई.\nभाजपा मध्यप्रदेश के 147 उम्मीदवारन के नाम के एलान कइलसि\nनयी दिल्ली 31 अक्टूबर (वार्ता) मध्यप्रदेश मे लगातार तिसरका बेर सत्ता मे आवे खातिर अपना तरकश के हर तीर आजमाए मे जुटल भाजपा अपना 147 उम्मीदवारन के सूची जारी क दिहलसि. मुख्यमंत्री शिवराज सिंह चौहान अपना पुरानके सीट बुधनी से लड़ीहे. दू गो मंत्रियन के टिकट काटल गइल बा आ तीन गो सांसदन के विधानसभा\nमध्यप्रदेश मे एक नवंबर से परचा दाखिल होखे लागी\nभोपाल 30 अक्टूबर (वार्ता) मध्यप्रदेश विधानसभा चुनाव ला परचा दाखिल करे के काम अधिसूचना जारी भइला का बाद एक नवंबर से शुरू होखी एकरा ला सगरी इंतजाम क लीहल गइल बा. अबकी 230 विधानसभा क्षेत्र खातिर रिटर्निंग आफिसर नियुक्त कइल गइल बा आ हर विधानसभा क्षेत्र में2गो असिस्टेंट रिटर्निंग आफिसरो तैनात भइल बाड़े.\nचुनावी जंग में भाजपा व्यूह रचत बिया\nनई दिल्ली 22 अक्टूबर (वार्ता) भाजपा कहत बिया कि पांच राज्यन में होखे वाला विधानसभा चुनाव मे भाजपा आ कांग्रेस का बीच .कुशासन बनाम सुशासन. के लड़ाई होखी आ लाल कृष्ण आडवाणी, राजनाथ सिंह, आ नरेन्द्र मोदी समेत सगरी बड़का नेता पूरा दम खम से चुनाव प्रचार में लगीहें. लोकसभा चुनाव से पहिले होखत एह


टटको में टटका खबर : 14 अक्टूबर 2014, मंगल – Anjoria\n17 वें एशियाई खेल, इंचियोन 2014 के पदक जीते वाला खिलाड़ियन साथे पीएम नरेन्द्र मोदी 14 अक्टूबर 2014 के नई दिल्ली में.\nप्रधानमंत्री नरेंद्र मोदी के ‘मेक इन इंडिया’ के आगा बढ़ावत राष्ट्रपति प्रणव मुखर्जी नार्वे के निवेशकन से भारत के नया नीतियन के भरपूर फायदा लेबे के नेवता दिहले.\nअमेरिका के अदालत में वीजा धोखाधडी के मामिला में अझूराइल भारत के राजनयिक देवयानी खोबरागडे विदेश मंत्रालय से बिना अनुमति के एगो टीवी चैनल के साक्षात्कार देके अपना ला अउरी मुश्किल खड़ा कर लेले बाड़ी.\nनेशनल डेयरी डेवलपमेंट बोर्ड के अध्यक्ष टी नंद कुमार कहलन कि दूध उत्पादन का मामिला में बिहार के बेंवत दुगुना तिगुना हो सकेला आ जल्दिए बिहार देश में दूध उत्पादन करे वालन में तिसरका जगहा आ जाई.\nअन्तर्राष्ट्रीय बाजार में कच्च तेल के कीमत में आइल गिरावट फायदा आम जनता के देत आजु रात से पेट्रोल के दाम में एक रूपिया प्रति लीटर के कमी कर दिहल गइल बा. मंगल के अधरतिया से ई नयका दर लागू हो जाई. मोदी सरकार अइला का बाद ई लगातार पाँचवा बार पेट्रोल के दाम घटावल गइल बा.\nइंडियन ऑयल कॉर्पोरेशन लिमिटेड के टीम भारत पेट्रोलियम के मंगल का दिने 5-2 से हराके पहिलका अखिल भारतीय हाॅकी टूर्नामेंट – बेंगलुरु कप के फाइनल में जगह बना लिहलसि.\nयूपी से गुजरे वाला प्रमुख नेशनल हाईवे पर हर चालीस किलोमीटर का दूरी पर एक एक गो ट्राफिक थाना खोली यूपी सरकार. शुरुआत मथुरा से चंदौली का बीच कइल जाई. हर थाना के पेट्रोलिंग वाहन आ लैपटाप दिहल जाई.\nउत्तर प्रदेश के 16 छात्र 24 अक्टूबर के अमेरिका में नासा के 12 दिन के शैक्षिक यात्रा पर रवाना होखत बाड़े. ई लोग4नवंबर के वापिस लवटी.\nसिविल सेवा के प्रारंभिक परीक्षा के परिणाम आजु मंगल के घोषित क दिहल गइल. एकरा के यूपीएससी के वेबसाइट पर देखल जा सकेला.\nराष्ट्रीय राजधानी के जवाहर लाल नेहरू स्टेडियम में मंगल का दिने भइल डायनामोज एफसी आ एफसी पुणे सिटी के बीच के इंडियन सुपर लीग फुटबाल मैच बरोबरी पर छूटल.\nबिहार सरकार विकास मित्रन के मानदेय एक हजार रूपया प्रतिमाह बढ़वला का साथ ही ओह लोग के कुछ अउरियो सुविधा देबे के फैसला कइलसि.\nबिहार के मुख्यमंत्री जीतन राम माँझी बुध 15 अक्टूबर के रोहतास में दुर्गावति जलाशय परियोजना के उद्घाटन करीहें. एह मौका पर नीतीशो कुमार मौजूद रहींहे.\nपटना उच्च न्यायालय पटना के पुलिस उपाधीक्षक (विधि-व्यवस्था) ममता कल्याणी के अदालत के आदेश के अवमानना के दोषी मान लिहलसि. सजा तय करे खातिर सुनवाई 10 नवम्बर के कइल जाई.\nअखिल भारतीय महिला बीसबीसा क्रिकेट टूर्नामेंट के पहिला मैच में आजु चंडीगढ़ के टीम उत्तर प्रदेश के टीम के आठ विकेट से हरा दिहलसि.\nहिन्द महासागर में के एगो अफ्रीकी देश कोमोरोस एह बात से इन्कार करत बा कि उ आतंकवादी संगठन इस्लामिक स्टेट के आपन एगो टापू बेच दिहले बावे.\nमहाराष्ट्र के मुख्यमंत्री रहल पृथ्वीराज चव्हाण एह बात के एक तरह से सकार लिहलन कि आदर्श घोटाला में पहिले मुख्यमंत्री रहल अशोक चव्हाण आ विलासराव देशमुख शामिल रहले आ ओह लोग का खिलाफ कुछ कइला से कांग्रेस के नुकसान हो जाइत. हालांकि बाद में जब बात के बहुते चरचा होखे लागल त पृथ्वीराज चव्हाण आपन कहल बात से मुकर गइलन.\nतेल मँगवावे वालन आ बैंकन के डालर खरीददारी का चलते अंतरबैंकिंग मुद्रा बाजार में रुपिया के दाम में 31 पइसा के बड़हन गिरावट दर्ज भइल. आजु डालर के दाम 61.41 रुपिया तय कइलसि रिजर्व बैँक.\nजम्मू कश्मीर के मुख्यमंत्री उमर अब्दुल्ला आजु कहलन कि हाल के बाढ़ का बाद से कश्मीर के लोग के जिनिगी अबहियों सरिहाइल नइखे आ एह हालात में विधानसभा चुनाव करावे ला ई सही समय ना होखी.\nमहाराष्ट्र के पूणे में शिरूर के लगे वायुसेना के एगो सुखोई सु-30 विमान आजु दुपहरिया में गिर गइल. हालांकि पायलट आ को पायलट के जान बाच गइल बा.\nपंजाब सरकार भाजपा नेता नवजोत सिंह सिद्धू के आलोचना से नाराज हो के उनुका के दिहल वाई श्रेणी के सुरक्षा आजु वापिस ले लिहलसि.\nलखनऊ में चलत राष्ट्रीय स्वयं सेवक संघ के नीति निर्धारक सर्वोच्च संस्था अखिल भारतीय कार्यकारी मंडल के बइठका में हिन्दुत्व के अउरी असरदार बनावे खातिर तौर तरीका पर विचार मथात बा.\nझारखंड प्रदेश कांग्रेस झारखंड में संस्कृत विश्वविद्यालय बनावे के माँग कइलसि प्रदेश सरकार से.\nउद्योग संगठनन के कहना बा कि खुदरा महंगाई अबले के सबसे निचला स्तर आ थोक महंगाई के पांच साल के निचला स्तर पर अइला का बाद रिजर्व बैंक के चाहीं कि ब्याज दर में कटौती करे जेहसे विकास के रफ्तार मिल सको.\n‘बहत गंगा’ में हाथ धोवे खातिर उत्तर प्रदेश सरकारो गंगा सफाई खातिर अभियान चलावे के फैसला करत गंगा के प्रदूषण मुक्त बनावे ला ‘गंगा सेल’ बनवलसि.\nखेलन के बढ़ावा देबे ला पीएम मोदी अउरी 450 करोड़ रुपिया के अनुदान राशि दिहले. ई बात खेल मंत्री सर्वानंद सोनोवाल मंगल का दिने बतवले.\nहुदहुद तूफान से नुकसान उठवले आंध्र प्रदेश खातिर बतौर अंतरिम राहत 1,000 करोड़ रुपिया के पैकेज देबे के एलान कइलन पीएम नरेन्द्र मोदी.\nउत्तर प्रदेश सरकार राज्य के सहकारी बैंकन के कर्मचारियन के दीपावली पर बोनस के मंजूरी दिहलसि आ ई लोग त्योहार अगि्रमो ले सकेला.\nगोवा कांग्रेस उपाध्यक्ष मीडिया से निहोरा कइलन कि कांग्रेसी नेता लोग के आपसी झगड़ा के देखावल सुनावल बतावल बन्द करसु. नेतो लोग से कहलन कि आपसी झगड़ा के बात मीडिया से मत करसु.\nपीएम नरेंद्र मोदी आजु मंगल का दिने 17वां एशियाई खेल में पदक जीते वाला खिलाड़ियन के सम्मान करत कहलें कि खिलाड़ी पदक जीत के देशवासियन के मान बढ़ावेले.\nबिहार के गोपालगंज जिला के एगो सरकारी स्कूल के सातवीं में पढ़े वाली लड़िकी से बगल में चाय बेचे वाला एगो दुकानदार महीनन से यौन शोषण करत रहुवे. लड़िकी के गभिनइला का बाद एकर खुलासा भइल बा.\nगुजरात के खिलाड़ी अक्षर पटेल के वेस्टइंडीज का साथ होखे वाला अगिला दू गो एकदिना मैच खातिर 15 खिलाड़ियन के टीम में शामिल क लिहल गइल बा.\nअतवार का दिने आंध्र प्रदेश का तट पर तबाही मचावे आइल चक्रवाती तूफान हुदहुद से भारतीय नौसेना के नाहियो त 2,000 करोड़ रुपिया के नुकसान भइल बा.\nउत्तर प्रदेश के देवरिया जिला में सदर कोतवाली इलाका में रेल पटरी पर आजु एगो डाक्टर के क्षत विक्षत लाश मिलल बा.\nबिहार के नालंदा जिला में सरकारी सहायता पावे वाला एगो मदरसा लड़िकियन के दाखिला पर रोक लगा दिहले बा काहे कि मजहब एकर इजाजत ना देव कि लड़िकी लड़िकन का साथे पढ़ऽ सँ.\nउत्तर प्रदेश में जौनपुर जिला के सरायख्वाजा इलाका में एगो प्रेमी जोड़ा के लाश गाछ पर लटकल मिलला का बाद सनसनी पसर गइल बा.\nजेएनयू आजु जहरभरलन के अड्डा बन के रह गइल बा. कबो माँ दुर्गा के सरेआम अपमान, त कबो गऊ माँस के पार्टी, त कबो असुरन के सम्मान. विहिप एह बात के शिकायत करत विश्वविद्यालय प्रशासन से ई सब रोके के कहलसि.\nबिहार में सारण जिला के अवतार नगर इलाका के गाँव मखदुमपुर के लोग नाजायज शराब बनावे वालन पर रोक लगावे खातिर आजु सबेरे थाना के घेराव कइले आ छपरा पटना मेनरोड के जाम क दिहले.\nमायावती सरकार का समय बनल गंगा एक्सप्रेस योजना में थोड़ बहुत सुधार क के अखिलेश यादव सरकार शुरु करे के फैसला लिहलसि.\nउत्तर प्रदेश में मथुरा के पंडित दीनदयाल उपाध्याय पशुचिकित्सा विज्ञान विश्वविद्यालय आ गो अनुसंधान संस्थान उत्तर भारत में मिले वाली देशी गायन के नस्ल के संवर्धन आ संरक्षण के काम करी.\nइंडियन सुपर लीग के दुसरका मैच में सोमार का दिने जॉन अब्राहम के टीम नॉर्थईस्ट युनाइटेड एफसी सचिन तेंदुलकर के टीम केरला ब्लास्टर्स एफसी के 1-0 से हरा दिहलसि.\nPrevious Post: बखरा बखोरल (बतकुच्चन 173)\nNext Post: टटको में टटका खबर : 15 अक्टूबर 2014, बुध


गाँधी सेतु – टटका खबर\nगांधी सेतु के अगल बगल दू गो पीपा पुल\nपटना हाजीपुर के बीच बनल गाँधी सेतु पर आए दिन लागे वाला जाम से निजात दिआवे ला बिहार सरकार पुल के दुनू ओर पीपा पुल बनावे के फैसला कइले बिया. एह पीपा पुलन के काम बुध का दिने दिआइओ गइल. एकरा साथही पश्चिम चम्पारण के पुजहा से जगीराहा घाट का बीचो पीपा पुल बनावे ला\nबिहार सरकार फैसला कइले बिया कि पटना में गाँधी सेतु का बगल में एगो अउर पुल बनावल जाई जवना के केन्द्र सरकार के मंजूरी मिल गइल बा. पुल बिहार सरकार बनवाई जवना में केन्द्र हर संभव मदद दी. मौजूदा पुल पर यातायात का दबाव से ओकर रखरखाव करे में दिक्कत होखत बा आ आये दिन


गोटहार्ड बेस सुरंग - विकिपीडिया\nगोटहार्ड बेस सुरंग\nफैडू मल्टीफंक्शन स्टेशन पर एगो मोड़\n46°36′00″N 8°45′54″E / 46.600°N 8.765°E / 46.600; 8.765निर्देशांक: 46°36′00″N 8°45′54″E / 46.600°N 8.765°E / 46.600; 8.765\nखुल चुकल बा\n151.840 किमी (94.349 मील)\n57.09 किमी (35.47 मील)\n57.104 किमी (35.483 मील) (पूरबी सुरंग)\n57.017 किमी (35.429 मील) (पच्छिमी सुरंग)\n2 सिंगल-ट्रैक रेल रूट\n1,435 mm (4 ft 8 1⁄2 in) (स्टैंडर्ड गेज)\n15 kV AC रेलवे इलेक्ट्रिफिकेशन\n250 किमी/घं (160 मील/घं) तक\n549 मी (1,801 फीट)\n312 मी (1,024 फीट) (at Bodio)\n89 मी (292 फीट) अर्स्टफील्ड से, 237 मी (778 फीट) बोडियो से\n4.055/1000 (उत्तर) / 6.67/1000 (दक्खिन)\nगोटहार्ड बेस सुरंग (अंगरेजी: Gotthard Base Tunnel) स्विट्ज़रलैंड में आल्प्स पर्वत के नीचे से उत्तरी आ दक्खिनी यूरोप के तेज गति वाली रेल सेवा से जोड़े वाली एगो सुरंग बा जवन 1 जून 2016 से चालू भइल आ दिसंबर 2016 ले पुरा तरीका से काम करे लागी। 57 किलोमीटर लमहर ई सुरंग दुनिया के सभसे लमहर आ सभसे गहिरी परिवहन सुरंग बा आ ई रेल लिंक नीदरलैंड्स के रोटरडैम आ इटली के गेनोआ के जोड़ी।\nस्विट्जरलैंड के कहनाम बाटे की ई सुरंग यूरोप में माल-परिवहन में एगो क्रांतिकारी क़दम होखी काहें से की अभिन ले एह रास्ता पर सामान के ढोआई लाखन गो ट्रकन से होखत रहल बा बाकिर अब ई सामान एह सुरंग के बन गइले के बाद रेल से ढोआ सकत बाटे। एकरे बनले के बाद से ज़्यूरिख़ आ मिलान के यात्रा में लागे वाला टाइम में एक से दू घंटा चालीस मिनट के कमी आई।\n1992 मे स्विट्जरलैंड में जनमत संग्रह करावल गइल आ 64 प्रतिशत लोग जब एह प्रोजेक्ट के सही स्वीकारल तब एकरा के फाइनल मंजूरी दे दिहल गइल। सुरंग के बनावे के सुरुआत 1996 में भइल आ 15 अक्टूबर 2010 के पूरबी सुरंग में ड्रिलिंग के काम पूरा कर लिहल गइ। एह सफलता के एगो समारोह के नियन स्विस टीवी पर लाइव प्रसारण में देखावल गइल आ 23 मार्च 2011 के पच्छिमी सुरंग के ड्रिलिंग भी पूरा भइल। आल्प्सट्रांजिट गोटहार्ड लिमिटेड (AlpTransit Gotthard Ltd.) एकरा के दिसंबर 2016 में स्विस फेडरल रेलवे (SBB CFF FFS) ऑपरेटिंग हालत में सौंप देवे के योजना बनवले रहल बाकी बाद में एह तिथि के बदल के5जून 2016 कइ दिहल गइल ताकि निर्माण के साढ़े आठ सौवाँ दिन (850th Day) मनावल जा सके आ एही दिन एकरा के रेलवे के सौंपल जाय। पुरा प्रोजेक्ट के कुल अनुमानित लागत 9.8 अरब स्विस फ़्रैंक, € 8.85 अरब या अमेरिकन डालर में 10.3 अरब आँकल गइल रहल बाकी अंतिम लागत $ 12 अरब डालर से ढेर आइल। आँकड़ा के मोताबिक एह पुरा निर्माण के दौरान नौ लोग के जान गइल।\nगोटहार्ड सुरंग आ गोटहार्ड बेस सुरंग\nसुरंग के दुन्नों छोर\nई बेस सुरंग ५७.०९ किलोमीटर (३५.४७ मील)के लंबाई के साथ दुनिया में सबसे लंबा यातायात सुरंग बाटे आ एकरे दुनों मुहाना के बीच ५५.७८२ किलोमीटर (३४.६६१ मील)के भूगणितीय दूरी बाटे। उहो तब जब ई समुद्र के लेवल से 549 मीटर (1,801 फीट) के अधिकतम ऊंचाई की संघे आल्प्स भा कौनों भी अन्य प्रमुख पर्वत श्रृंखला के निचे से हो के गुजरे वाला पहिला समतल (फ्लैट) मार्ग बाटे। ई दुनिया की सबसे गहिरी यातायात सुरंग भी बन गइल बा काहें की एकर अधिकतम गहराई लगभग २,३०० मीटर (७,५०० फीट)बा जवन पृथ्वी पर गहिरा खदान सभ के बाराबर बाटे। वेंटिलेशन के बिना, पहाड़ के अंदर के तापमान 46 °C (115 °F) ले पहुँच जाला।\n↑ "Commissioning". Lucerne, Switzerland: AlpTransit Gotthard Ltd. पहुँचतिथी 1 जून 2016.\n↑ 2.0 2.1 "155 days until opening". Lucerne, Switzerland: AlpTransit Gotthard AG. पहुँचतिथी 1 जून 2016. Unknown parameter |trans_title= ignored (मदद)\n↑ 3.0 3.1 3.2 3.3 3.4 3.5 3.6 3.7 3.8 "Project data – raw construction Gotthard Base Tunnel" (PDF). Lucerne, Switzerland: AlpTransit Gotthard Ltd. पहुँचतिथी 2016-05-12.\n↑ 4.0 4.1 "World's longest and deepest rail tunnel to open in Switzerland". BBC News. पहुँचतिथी 1 जून 2016.\n↑ "Gotthard- und CeneriBasistunnel: die neue Gotthard-Bahn nimmt Gestalt an" (PDF). Geomatik Schweiz. पहुँचतिथी 8 June 2015.\n↑ "Wer hat die grösste Röhre?" [Who has the longest tube?]. Tages-Anzeiger (graphical animation) (German में). Zurich, Switzerland. 14 अप्रैल 2016. पहुँचतिथी 2016-05-11.\n↑ "स्विट्ज़रलैंड में दुनिया की सबसे लंबी और गहरी सुरंग - BBC हिंदी". Bbc.com. 1970-01-01. पहुँचतिथी 2016-06-01.\n↑ "Chronology ofaProject of the Century: Milestones in the Construction History up to 2010" (PDF). AlpTransit.ch. ओरिजनल (PDF) से 13 मार्च 2012 के पुरालेखित. पहुँचतिथी 20 अप्रैल 2013.\n↑ 9.0 9.1 "Swiss create world's longest tunnel". BBC News. 15 अक्टूबर 2010. पहुँचतिथी 1 जून 2016. Unknown parameter |trans_title= ignored (मदद)\n↑ "Gotthard Base Tunnel to be operational from 2016". Lucerne, Switzerland: AlpTransit Gotthard AG. 22 अगस्त 2011. ओरिजनल से 16 नवंबर 2011 के पुरालेखित. पहुँचतिथी 1 जून 2016. Unknown parameter |deadurl= ignored (मदद); Unknown parameter |trans_title= ignored (मदद)\n↑ "Memorial ceremony for deceased tunnel workers". AlpTransit. 31 मई 2016.\n↑ Excluding subway tunnels that lie near the surface\n"https://bh.wikipedia.org/w/index.php?title=गोटहार्ड_बेस_सुरंग&oldid=645069" से लिहल गइल\nयूरोप के सुरंग\nCS1 German-भाषा स्रोत (de)\nएह पन्ना पर आखिरी बेर संपादन 28 नवंबर 2018 के 11:11 बजे भइल रहल।


’हमसे बढ़कर कौन’ फिलिम ला गुंजन पंत, अनारा गुप्ता, आ अमरेश सिंह साईन : शूटिंग अगस्त से – Anjoria\n’हमसे बढ़कर कौन’ फिलिम ला गुंजन पंत, अनारा गुप्ता, आ अमरेश सिंह साईन : शूटिंग अगस्त से\nJul 30, 2014 अनारा गुप्ता, अमरेश सिंह, गुंजन पंत, हमसे बढ़ के कौन\nप्रोप्राइटर ऑफ जीविका फिल्म्स प्रोडक्शन आ मधुवेन्द्र पी राय के परोसल फिलिम ’हमसे बढ़कर कौन’ के निर्माण एम एस फिल्म्स प्रोडक्शन के बैनर तर होखे जात बा. निर्माता हउवन मुन्ना लाल शाह आ निर्देशक इकबाल बक्श.\nपुरुष प्रधान समाज में नारी शक्ति के वजूद के कुशलता से परदा पर उतरीहें निर्देशक इकबाल बक्श. एह फिलिम के इहो खासियत बा कि एहमें अनेके स्टार अभिनेत्रियन के एक साथ देखावल जाई. कथा आ पटकथा संतोष पाल बकि पटकथा आ संवाद मनोज टाईगर लिखले बाड़न. कार्यकारी निर्माता राजकुमार शुक्ला, नृत्य निर्देशन दिलीप मिस्त्री, रिक्की गुप्ता, कानू मुखर्जी अउर राम देवन के आ मारधाड़ निर्देशन शकील शेख के होखी.\nएह फिलिम ला गुंजन पंत, अनारा गुप्ता, आ अमरीश सिंह के साइन क लिहल गइल बा.\nफिलिम के मुख्य कलाकारन में रानी चटर्जी, अंजना सिंह, अनारा गुप्ता, स्वीटी छाबड़ा, गुंजन पंत, शुभी शर्मा, अमरीश सिंह, मनोज टाइगर, गोपाल राय, बृजेश त्रिपाठी, सोनू दूबे, राजेंद्र कुमार सबरवाल, सब्बीर कुरैशी, डॉ. सुदेश, राजीव वशिष्ठ, सिकन्दर खान, दीपक भाटिया, संजय पाण्डेय आ सुशील सिंह रहीहें.\n‘छोरा गंगा किनारे वाला’ के क्लाइमेक्स सीन शूट\nगायक मुकेश के जयंती समारोह


Banarasi saree shines all over the country and Bhadohi carpet is famous all over the world Bhojpuri: बनारसी साड़ी देस भर में चमकेले त भदोही क कालीन दुनियाभर में\nBhojpuri: बनारसी साड़ी देस भर में चमकेले त भदोही क कालीन दुनियाभर में\nकालीन के6प्रमुख उत्पादक देसन म भारत भी हौ. गरीब कारीगर के हाथ के बारीक कलाकारी से बनल इहां के कालीन तमाम अमीर देसन के शोभा बनेला. एह उद्योग से भदोही मिर्जापुर के हजारों घरन के रोजी रोटी चलत हौ.\nपूर्वांचल में बनारस के अलावा अंतर्राष्ट्रीय स्तर पर व्यापार करे वाला केहु जिला हौ तो ऊ हौ भदोही. बनारस अपने सिल्क के साड़ी खातिर दुनिया में मशहूर भइल त भदोही अपने कालीन के बेजोड़ कारीगरी खातिर. भदोही के एही कालीन विश्व स्तर पर पहचान दिलइले हौ. चाहे घर हो चाहे होटल, आफिस हो या कउनो अउर संस्थान, कालीन के दीवानगी हर कहूं दिख जाई. जमीन पर बिछल कालीन कमरा के सान त बढ़इते हौ, रहन-सहन में इंसान के स्तरौ के बतावेला. जेकरा घरे कालीन बिछल हौ, त ओके बडमनई मानल जाला. कालीन के ई रुआब केवल एही देस में नाहीं, पूरी दुनिया में देखल जा सकेला. हालांकि घरेलू बाजार में कालीन के खरीदार भले ओतनी संख्या में ना मिललें लेकिन बिदेसन में एकर भारी डिमांड हौ.\nअब त भदोही के कालीन व्यापार के रफ्तार तेज हो जाई काहेकि अब भदोही में कालीन एक्सपो मार्ट बन गइल हौ. अब देस बिदेस के कालीन खरीदार ई एक्सपो मार्ट में एके छत के नीचे व्यापार कई सकेलें. 7.50 एकड़ जमीन पर बनल एक्सपो मार्ट में3मंजिला इमारत में 94 दुकान हौ. ई एक्सपो मार्ट में साल मे दू अंतर्राष्ट्रीय प्रदर्शनी अउर6घरेलू प्रदर्शनी क आयोजन होई. एक्सपो मार्ट बने से भदोही अउर मिर्जापुर के6सौ से अधिक बुनकरन अउर निर्यातकन के लाभ होई. अंतर्राष्ट्रीय प्रदर्शनी में थोड़ा विलंब हो सकेला काहेकि प्रदर्शनी में करीब 60 देसन के कालीन खरीदारन के बुलावल जाइ, त कुछ अधिक समय लगबे करी. उम्मीद हौ कि अक्टूबर से इहां प्रदर्शनी लगे शूरू हो जाई.\nहालांकि दुनिया में कालीन उद्योग के इतिहास करीब5हजार साल पुराना हौ. मिस्र के लोग कालीन के कुसल कारीगर रहलें. मिस्र से कालीन के कला फारस पहुंचल जहां एकर विकास रुक गइल. फारस से कालीन बनावे के हुनर मुगलन के साथ भारत आइल. मुगलकाल में पहिले कालीन के काम कश्मीर में शुरू भइले के बाद में उत्तर प्रदेश, राजस्थान अउर पंजाब पहुंचल. भदोही के कालीन उद्योग के लिखित साक्ष्य 16वीं सदी के हौ, जहां आइन-ए-अकबरी में कालीन के बारे में जानकारी लिखल बा. 1580 ई. में मुगल बादशाह अकबर फारस से कालीन के कुछ कारीगरन के दरबार में बुलउले रहलन. ओनके कला से प्रभावित हो के बादशाह आगरा, दिल्ली अउर लाहौर में कालीन बनवले खातिर प्रशिक्षण केंद्र खुलवउलें. आगरा के बाद बुनकरन के दल जब जीटी रोड के रास्ते बंगाल जात रहल, त आराम करे खातिर घोसिया माधोसिंह में रुक गइल. बाद में बुनकरन के स्थानीय प्रशासन सुविधा दिहलें अउर ओकरा बाद में भदोही में कालीन के व्यापार रफ्तार पकड़ लिहलेस. बाद में ईस्ट इंडिया कंपनी के देखरेख में अंग्रेज कालीन उद्योग के आगे बढ़वलन.\nमौजूदा समय में अंतर्राष्ट्रीय बाज़ार में कालीन के6प्रमुख उत्पादक देस हवन ईरान, चीन, भारत, पाकिस्तान, नेपाल और तुर्की. जबकि गांठ वाले कालीन के 90 प्रतिशत निर्यात ईरान, चीन, भारत अउर नेपाल से होला. करीब 95 फीसदी कालीन के निर्यात यूरोप अउर अमेरिका में होला. अऊर विदेसी बाजार में भदोही के कालीन के कउनों सानी नाहीं. मजे के बात ई हौ कि इहां कालीन के कच्चा माल पैदा ना होला, इहां खाली बेहतर कारीगर उपलब्ध होलन. भदोही के कार्पेट के कारोबार सालाना करीब 600 करोड़ रुपया के होला, एहमे पर्शियन कार्पेट के कारोबार करीब 80 करोड़ के होला. पर्शियन कार्पेट के डिमांड काफी रहेला. कुल कालीन के डिमांड के करीब6फीसदी हिस्सा पर्शियन कार्पेट के रहेला. 10 x 12 फीट के कार्पेट बनावे में 3-4 महीना लागेला. ई कालीन गांठ पर बनेला. जेतना गझिन गांठ होई, काली उतने महंगा अउर टिकाऊ होई. पर्शियन कालीन के एक स्क्वायर इंच में 128 बारीक गांठ होलीं. लेकिन ई कालीन के बनावे वाले कारीगर अब कम देखालन.\nभारत में कालीन उद्योग लावे खातिर जवनी तरह मुगल बादशाह अकबर के नाम इतिहास में दर्ज हौ, ओही तरह भदोही में कालीन व्यापार के बढ़ावे खातिर हाजी जलील अहमद अंसारी का नाम लिहल जाला. हाजी के अथक प्रयास से इहां एक्स्पो मार्ट के आकार मिलल हौ. 40 साल से हाजी के सपना रहल की उत्तर प्रदेश के भदोही जिला में एक्सपो मार्ट बनेके चाहीं. भारत में 1980 में दिल्ली के प्रगति मैदान में कालीन मेला लगल लेकिन विदेसी खरीदार ना अइलन. बाद में अंसारी 20 लोगन के साथ मिलि कै खुदै ट्रेड फेयर कमेटी के गठन कइलन. दिल्ली के ताज होटल में दू साल कालीन मेला लगल लेकिन विदेसी खरीदार के कमी बनल रहल. बाद में धीरे धीरे खरीदार आवे लगलें. फिर दिल्ली के प्रगति मैदान में सरकार बड़े पैमाना पर मेला लगउलेस, ऊ काफी सफल भइल. लेकिन अंसारी के इच्छा रहल कि अइसन मेला भदोही में लागे के चाहीं. अब अंसारी के सपना पूरा होता. अक्टूबर में भदोही में बड़ा कालीन मेला लागी. भारत के कालीन निर्यात 1960 में 436 करोड रुपए रहल, ऊ अब 2020 में 10,000 करोड़ रुपए से बेसी हो गइल हौ. माना जाता कि भदोही में अंतर्राष्ट्रीय कालीन मेला लगले के बाद एकरे व्यापार में अउर तेजी आई अउर भदोही के कालीन फिर से दुनिया में अपनी खूबसूरती के कारण छा जाई. (लेखक करुणेश त्रिपाठी वरिष्ठ पत्रकार हैं.)\nबेहद विवादित है खेसारी लाल यादव की Life, कभी इस Actress को दी थी गालियां\nअब Corona से हुई इस Actor/Producer की मौत, फिल्म इंडस्ट्री में शोक की लहर


‘जंजीर‘ में निरहुआ संगे नजर अइहें राजेश राज – Anjoria\n‘जंजीर‘ में निरहुआ संगे नजर अइहें राजेश राज\nभोजपुरी फिलिम ‘लहू के दो रंग‘ से रातो-रात चरचा में आइल नवोदित अभिनेता राजेश राज अपना दूसरकी फिलिम रवि सिन्हा निर्देशित ‘जंजीर‘ में दिनेश लाल यादव संगे नजर अइहें. एह फिलिम में राजेश राज एगो अहम किरदार से आपन अलग पहचान बनइहें, एह खातिर निर्देशक रवि सिन्हा उनुका के हाल ही में अनुबंधित कइलन. फिलिम के शूटिंग अगिला महीना से कइल जाई.\nगीतकार प्यारे लाल यादव आ कृष्णा बेदर्दी. निर्माता रेखा सिन्हा, भरत जैन आ हरीश बाबू.\nप्रदर्शन खातिर तइयार हो गइल ‘‘मैदान-ए-जंग’’


प्रयोगकर्ता वार्ता:Rajeevmass~bhwiki - विकिपीडिया\nराउर बहुत-बहुत स्वागत बा Rajeevmass~bhwiki जी !\nRajeevmass~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 24,220 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\nराजीवमासजी, भोजपुरी विकिपेडिया मा रउरा स्वागत बा।--Eukesh १९:०३, २२ September २००७ (UTC)\nUnfortunately, your account clashes with another account also called Rajeevmass. To make sure that both of you can use all Wikimedia projects in future, we have reserved the name Rajeevmass~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Rajeevmass~bhwiki&oldid=148591" से लिहल गइल